Жозеф Вотел: АҚШ Марказий ва Жанубий Осиёда кучли ҳамда мустақил ҳамкорлар билан иш олиб бориш истагида | Najot.org\n22.02.2019 Нажот 0 коментариев АҚШ,Марказий Осиё,таҳдидлар\n«Марказий ва Жанубий Осиё мамлакатлари Бош штаб бошлиқларининг навбатдаги анжуманини ўтказишдаги кўмаги учун Ўзбекистон Президент Шавкат Мирзиёев ва Ўзбекистон Мудофаа вазирлигига ўз миннатдорчилигимни билдираман. АҚШ Қуролли Кучлари Марказий қўмондонлиги анжуман доирасида ҳамкорлик қилаётган Ўзбекистон Марказий ва Жанубий Осиё минтақасида хавфсизликни таъминлаш ва барқарорликка эришишда муҳим рол ўйнайди.\nШунингдек, минтақада барқарорликни сақлаш учун таҳдидларга қарши кураш ҳамда минтақавий хавфсизлик масалаларида ҳамкорлик қилишга тайёр барча анжуман иштирокчиларидан миннатдорман.\nАҚШ мазкур минтақада конструктив йўллар орқали шериклари суверенитети ва барқарорликни таъминлаш учун ҳамкорликни ривожлантириш ва мустаҳкамлашдан қайтмайди», — дейди АҚШ қўмондони.\nЖозеф Вотелнинг таъкидлашича, Мирзиёев шахсан анжуман ишига қизиқиш билдирган ва минтақавий хавфсизликни таъминлаш йўлида ҳамкорлик қилиш бўйича ўз мулоҳазаларини билдирган.\n«Фикримни аниқроқ ифодалашга рухсат бергайсиз: АҚШ Толибон билан ҳарбийларни олиб чиқиш бўйича бир томонлама музокаралар олиб бормаяпти. Бизнинг мақсадимиз — Афғонистон ва Толибон ўртасидаги алоқаларни мустаҳкамлашдан иборат. Ривожланиб бораётган ишончни сақлаб қолишда ўзаро ўт очишларни тўхтатиш муҳим вазифа ҳисобланади. Шу билан бирга, биз «Толибон»га нисбатан ҳарбий босимни давом эттирамиз. Нимаики қилмайлик, сиёсий барқарорлик ва ривожланиш учун хизмат қилиши зарур», — дейди у.\n← Сурия ҳукумати курдларга автономия берилмаслигини маълум қилди\nПутин федерал йиғинда АҚШга таҳдид қилди →\nСурия ҳукумати курдларга автономия берилмаслигини маълум қилди\nСурия ҳукумати курдларга автономия берилмаслигини маълум қилди Сурия президентининг бош...


ЁШЛАР САЙЛИ » Bulung‘ur hayoti газетаси\nGazeta: admin Қўйилган сана: 12-07-2018, 09:55 Рукун: Янгиликлар / ТУМАН ХАЁТИ Кўрилди 482\n30 июн - "Ёшлар куни" муносабати билан Ўзбекистон ёшлар иттифоқи туман Кенгаши томонидан жойларда “Ёшлар - келажак бунёдкори” шиори остида турли тадбирлар ҳамда "Ҳоким ва ёшлар" учрашуви ўтказилди. Хусусан, "Килдон" маҳалласида жойлашган Саноат касб-ҳунар коллежида 300 нафардан ортиқ ёшлар иштирок этган тадбирда тумандаги мутассадди ташкилотлар вакиллари ҳам қатнашди.\nУчрашув давомида ёшлар томонидан берилган савол, таклиф ҳамда муаммоли масалаларга мутахассислар томонидан тегишли жавоблар қайтарилди. Жойида ҳал этиб бўлмайдиган долзарб масалалар қайд этилиб, келажак йўл харитаси ишлаб чиқилиши ва имкон қадар қисқа муддат ичида ижобий ҳал этиш белгилаб олинди. Шунингдек, Республика ёшлар маркази маҳаллий бўлинмаси қошида ташкил этилган бепул тўгараклар тўғрисида батафсил маълумот берилиб, тўгарак ўқувчиларининг ижод наъмуналари кўргазмаси ўтказилди. Келгусида қандай тўгараклар очилиши тўғрисида ёшларнинг таклиф ва ташаббуслари ўрганилди. Тадбирда ёшлар театр студиялари иштирокида кўрик танлов бўлиб ўтди. Танловда саҳнага чиққан ёшлар ўз саҳна кўринишлари билан йиғилганларга илиқ кайфият улашди. Уюшмаган ёшлар жамоалари ўртасида эса футбол мусобақаси ўтказилди. Мусобақада 8 нафар жамоа иштирок этди. Энг фаол қатнашган "Килдон" МФЙ ёшлари жамоаси ғолибликни қўлга киритди.\n“Ёшлар куни” тадбири Қишлоқ хўжалик касб-ҳунар коллежида ҳам "Ёшлар сайллари" сифатида давом этди. Тадбир лойиҳаси доирасида ёш мўйқалам соҳиблари ўз маҳоратларини намойиш қилишди. Шунингдек, ёш тадбиркорлар ўзлари ишлаб чиққан маҳсулотлари, ёш ҳунармандлар қўл меҳнати билан ясаган буюмлари, ёш ихтирочилар интеллект маҳсулотлари кўргазмасинини ташкил этишди. Республика ёшлар маркази туман бўлинмаси қошида ташкил этилган "Тикувчилик ва тўқувчилик" тўгараги аъзолари ҳам сайл жараёнида фаол иштирок этишди. Тадбирда тумандаги барча таълим муассасалари АРМ иштирокида китоблар ярмаркаси ташкил этишди. Ярмарка давомида китоб олиш истагини билдирган китобсеварлар рўйхатга олиниб, китоблар тарқатилди. Бундан ташқари, адабиётга ошно ёшлар иштирокида "Наср ва Назм" кечаси ҳам томошабинларни ўзига жалб қилди. Байрам сайлларига МТМ муассасалари тарбияланувчилари бадиий чиқишлари билан ўз ҳиссасини қўшишди.\n- Икки нафар шогирдим, 5-синф ўқувчилари Севинч Примова ҳамда Сайёра Исоқова мазкур сайлда юқори қизиқиш билан қатнашяпти, - дейди Ўзбекистон ёшлар иттифоқининг 63-умумтаълим мактаби бошланғич ташкилот етакчиси Дониёр Лапасов. –Улар “Ёшлар иттифоқи” белгисини иштиёқ билан чизишмоқда.\nСайлда Ўзбекистон ёшлар иттифоқи туман Кенгаши раиси О.Саттаров, халқ таълими вазири ўринбосари С.Бобохўжаев томонидан имконияти чекланган ҳамда ёш иқтидор соҳибларига байрам совғалари улашилди.\n“Диёр” ўйингоҳида ўтказилган байрам тадбирида туманимизнинг бир қанча маҳалла фуқаролар йиғинлари фаоллари “Ибратли оила шодлиги”, “Бувижоним ўгитлари”, “Ибратли қайноналар”, “Пазанда келин”, “Гулла, яшна обод қишлоқ”, “Маҳалламиз маликаси” каби шиорлар остидаги кўргазмалари ҳамда уюшган ва уюшмаган ёшларнинг ҳунармандчилик, касаначилик, рассомчилик ва спорт турлари бўйича чиқишлари намойиш этилди.\nЁшлар байрами ҳақиқий байрамона руҳда ўтказилишида пойтахтимиздан ташриф буюришган Ўзбекистон Ёзувчилар уюшмаси аъзоси,“Шуҳрат” медали соҳибаси, шоира Дилором Исмоилова ва “Дўстлик” ордени соҳибаси, шоира Зулфия Мўминовалар туманимиз ёшларини бугунги байрам билан чин дилдан қутлаб, ёшларга атаб ёзган шеърларидан намуналар ўқиб беришди Айниқса, “Ягонасан, муқаддас Ватан!”кўрик-танловининг республика босқичи ғолибаси Дилдора Кунузоқова, “Ниҳол” мукофоти совриндори Шароф Муқимов ва ёш умидли эстрада хонандаси Валижон Эрматовлар ижросидаги куй ва қўшиқлар ёшлар томонидан қизғин кутиб олинди.


Газета ходимларидан бирининг айтишича, янги раҳбар таҳририят ходимларга «ўз хоҳишига кўра» ишдан бўшашни тавсия қилган.\nқарор зудлик билан кучга киради», — дейилади хабарда. Истербрукнинг истеъфосига компания ходимасига нисбатан корпоратив этика (ахлоқ)ни бузгани ...\nРуанда мамлакатида тўрт нафар мэр ва олти нафар мэр ўринбосари истеъфога чиқди, деб ёзмоқда «Regnum» агентлиги. «ВВС Great Lakes» хабарига ... барча 30 вилоятини ушбу васваса чулғаб олиши мумкин. Ҳокимларнинг истеъфосини мамлакат ички ишлар вазири Анастасия Шяка «Twitter»да шундай ...\nУкраина президенти Владимир Зеленский ИИВ раҳбари Арсен Аваковдан вазирликнинг Днепр вилояти ҳудудий бошқармаси раҳбари, генерал Виталий Глуховерни зудлик билан ишдан бўшатишни талаб қилди.\nБритания бош вазири Тереза Мэй бугун истеъфога чиқиши хусусида маълум қилди. Reutersнинг ёзишича, қарорни оммага айтаётган бош вазирнинг кўзларига ёш қалққан. Мэй 7 июнда лавозимини ... Лидсом бош вазир билан «Brexit» масаласида келиша олмагани учун истеъфога чиқаётганини маълум қилганди. Тереза Мэй ҳокимият тепасига 2016 ...\nХабарларга қараганда, Андижон вилояти халқ таълими бошқармаси бошлиғи Фурқатбек Бузруков туман ҳокими вазифасини бажарувчи сифатида ишга тушибди. Уни туман жамоатчилигига вилоят ҳокимининг биринчи ўринбосари Абдужаббор Эгамбердиев таништирган. Ушбу маълумотни «Xabar.uz»нинг маҳаллий ҳокимиятдаги манбаси тасдиқлади.\nмаросимда Бош прокурор Отабек Муродовнинг иштирок этгани унинг истеъфоси ҳақидаги миш-мишларни яна бир бор инкор қилди. Орадан маълум ... маълум вақт ўтиб, яна ушбу мавзу кўтарилди ва ижтимоий тармоқларда истеъфо ҳақида янги маълумотлар қалқиб чиқа бошлади. Аммо бу сафар ҳам ...\nсўнг АҚШ Мудофаа вазирлиги матбуот котиби Дана Уайт ҳам ўзининг истеъфоси ҳақида эълон қилди. Бу ҳақда у ўзининг «Twitter»даги саҳифасида ... бажарувчи этиб тайинланди. 21 декабр куни АҚШ Мудофаа вазири истеъфога чиқиши маълум қилинган эди. Мэттиснинг сўзларига кўра, бунга ...\nҚибрай туманининг барча раҳбарлари ишдан бўшатилди\nТуман ҳокими, унинг барча ўринбосарлари, прокурор, ИИБ раҳбари, туман хотин-қизлар қўмитаси раиси, «Маҳалла» жамғармаси туман бўлими раҳбари ҳам вазифасидан озод этилган.


Ибрат бўлишлари керак-ку...\nКўчамизда бир неча тарихий обида бор. Шу боис бу ерга сайёҳлар кўп келади. Кўча бошида эса уч-тўрт киши доим нарда ўйнаб ўтиради. Улар дам сайёҳларга йўлнинг тескарисини кўрсатиб адаштиришса, дам ёш болаларни кимўзарга сўктиришади. Ҳолбуки, кексалик аллақачон соч-соқолларига элчиларини жўнатиб, амр-фармонини йўллаб бўлган.\nБаъзан уловларда, баъзан тўй-ҳашамларда айрим катталарнинг аҳволини кўриб, беихтиёр ёмон қаришдан паноҳ беришини сўрайсан киши.\nЁшлар иззат-икром қилиши зарур бўлган бундай катталар болаларига , невараларига қандай сабоқ беради? Фарзандлари улардан нимани ўрганади-ю нимаси билан фахрланади?\nМавлоно Жалолиддин Румийнинг “Маснавийи маънавий” асарида бир ривоят келади:\n«Бир куни Мавлоно йўлда ёшига нолойиқ бир алфозда юрган кишидан: «Сен каттами ёки соқолинг?» деб сўрабди. У: «Соқолимдан йигирма ёш каттаман», дебди .Мавлоно унга: “Ўзингдан йигирма ёш кичик соқолинг оқарибди-ю, ўзинг ҳамон қоралигингча яъни, ақлинг қоронғулигича қолибсан?” деган экан. Бу сўздан у қаттиқ таъсирланиб, яхшилик йўлига кирган экан. Қиссадан ҳисса: ҳаётнинг оғир-енгилини кўрган ёши катталар ақл, сабр-қаноат ва одоблари билан ёшларга ибрат бўлишлари зарур.\n1510 марта ўқилди\nДругие материалы в этой категории: « Зуҳду зоҳидлик нима?\tБола хулқи нега бузилади? »


Саакашвили Грузияга қайтса ҳибсга олинади » Ўзбекистон янгиликлари – Zamin.uz\nСаакашвили Грузияга қайтса ҳибсга олинади\nГрузия ИИВнинг баёнот беришича, республиканинг собиқ президенти Михаил Саакашвили ватанига қайтишга уриниб кўргудек бўлса, зудлик билан ҳибсга олинади. ИИВ раҳбари Георгий Мгебришвилининг журналистларга хотирлатишича, Саакашвили бир нечта жиноий ишлар бўйича қидирувда. Шу муносабат билан Грузия полицияси уни мамлакатга кириб келиши билан қўлга олади, деб ёзмоқда "Кун" нашри.\nАйни вақтда, Украинанинг Одесса вилояти губернатори бўлиб ишлаётган Саакашвили Грузия парламенти учун 8 октябрь куни бўлиб ўтажак сайловлар натижаси эълон қилиниши билан Грузияга қайтишини маълум қилган эди.\nГрузия парламент сайловларида Саакашвилининг "Ягона миллий ҳаракат" партияси қатнашмоқда. Бундан ташқари, унинг рафиқаси Сандра Рулофс депутатлик учун курашмоқда. Грузиянинг собиқ президенти сайловларга оз муддат қолганида Туркияда сайлов штабини тузмоқчи.\nТеглар: натижаси Рулофс вилояти Михаил раҳбари Мгебришвилининг\n21:01 Видео: Шавкат Мирзиёев рафиқаси билан Хитойга етиб келди


Ўзбекистонлик аёл Қозоғистонда бола савдоси билан қўлга тушди - Anhor\nAnhor Все посты Ўзбекистонлик аёл Қозоғистонда бола савдоси билан қўлга тушди\nЎзбекистонлик аёл Қозоғистонда бола савдоси билан қўлга тушди\nЖанубий-Қозоғистон вилоятида ўзбекистонлик аёл ва гинеколог-шифокор бегона чақалоқни сотиб юборди, деб ёзади “Kazakhstan Today” нашри.\nВилоят ички ишлар департаментининг матбуот хизмати берган маълумотга кўра, 9 июль куни вақтинчалик Аксукент қишлоғида истиқомат қилувчи ўзбекистонлик 20 ёшли аёл туман ички ишлар бошқармасига ариза билан мурожаат қилган. Аёлнинг сўзларига кўра, 2014 йил 5 июль куни у туғруқхонадан чиққанидан кейин ўзи билан бирга ижарада турган бошқа бир 25 ёшли аёл уни қўрқитиб, чақалоқни номаълум аёлга бериб юборган, дея қайд этади “Kazakhstan Today”.\nТезкор-қидирув тадбирлари натижасида гумон қилинаётган 25 ёшли Ўзбекистон фуқароси қўлга олинган. Ашёвий далил сифатида ундан 45 000 тенге олиб қўйилган.\n«Тергов жараёнида аёл чақалоқни айни пайтда декрет таътилида бўлган туман касалхонасининг гинеколог-шифокорига 75 минг тенгега сотгани аниқланди. Ўз навбатида шифокор чақалоқни Чимкентда истиқомат қилувчи танишига берганини маълум қилган. Ҳозир чақалоқ ўзининг қонуний онасига қайтарилди», – дея маълум қилади ИИД.\nМазкур ҳодиса бўйича “бир гуруҳ шахслар томонидан олдиндан тил бириктирган ҳолда вояга етмаганлар савдоси билан шуғулланиш” моддасига кўра жиноий иш қўзғатилди. Жиноят иштирокчиларининг барчаси жавобгарликка тортилди.\nИИДда қайд этишларича, ҳозир уларнинг бошқа фактларга алоқадорлиги ҳам текширилмоқда. Маълумотларга кўра, йил бошидан буён вилоят ҳудудида болалар савдоси бўйича 3 та ҳолат қайд этилган.\nОАВ: Ўзбекистон “Оҳангаронцемент” заводини давлат ҳисобига ўтказиши мумкин


Президент: Энди экспортёрга «сиз», импортёрга «сен» деб муомала қиламиз | АгроОлам.Uz\nБош саҳифа Янгиликлар Президент: Энди экспортёрга «сиз», импортёрга «сен» деб муомала қиламиз\nПрезидент: Энди экспортёрга «сиз», импортёрга «сен» деб муомала қиламиз\nАйни пайтда Ўзбекистон Республикаси президенти Шавкат Мирзиёев раислигида кенгайтирилган видеоселектор йиғилиши бўлиб ўтмоқда.\nЙиғилишда 2018 йил январь-февраль ойларида товар ва хизматларни экспорт қилиш топшириғини бажариш ҳолати, бу борада йўл қўйилаётган камчиликлар, уларни бартараф этиш, мавжуд захираларни аниқлаш ва тўлиқ ишга солиш чора-тадбирлари муҳокама қилинмоқда.\n«Kun.uz» мухбири хабар беришича, видеоселекторда Шавкат Мирзиёев барча вазирлик, ассоциация ва ҳокимликларга рақобатбардош маҳсулотларни ишлаб чиқаришни йўлга қўйиш борасида кескин фикрларини билдирди.\nМутасаддиларга мамлакатга кириб келаётган импорт товарларни чуқур ўрганиб, таҳлил қилиш масаласи юклатилиб, маҳаллий бозорни ўзимизда ишлаб чиқарилган маҳсулотлар билан тўлдириш энг долзарб вазифа эканлигига тўхталди.\nЖорий йилнинг январь ойида импорт ҳажми 57 фоиз, яъни 412 миллион долларга ошиб кетгани айтилиб, экспортни импортга нисбатан ҳажми пайсайиб кетгани танқид остига олинди.\n«Экспорт ва импорт билан шуғулланаётганларга нисбатан иш услуби бутунлай ўзгартирилади. Энди экспортёрга «сиз» импортёрга «сен» деб мурожаат қиламиз. Экспортёрларга барча шароитлар яратилиб, импортёрларга янгича ишлашни, инвестиция олиб кириб, маҳсулот ишлаб чиқариш борасида тушунчалар берамиз», деган президент.\nБу борадаги ишларни тизимли равишда олиб бориш мақсадида ишчи гуруҳ тузилиб, унга Бош вазир Абдулла Арипов раҳбарлик қилиши айтилди. Бош прокурор Отабек Муродов ишчи гуруҳга яқиндан ёрдам беради.


Шавкат Мирзиёев: Бундан буён мактаб, лицей,...\n06.05.2021 21:02 0 1758\nПрезидент Шавкат Мирзиёев раислигида 6 май куни чет тилларини ўқитиш тизимини такомиллаштириш чора-тадбирлари юзасидан видеоселектор йиғилиши ўтказилди. Бу ҳақда давлат раҳбари матбуот хизмати хабар берди.\nМамлакатимизда ҳар йили илм-фаннинг бир нечта йўналиши танлаб олиниб, алоҳида эътибор билан ривожлантирилмоқда. Бу йил физика ва чет тиллари ана шундай устувор соҳалар этиб белгиланган.\nЎзбекистоннинг очиқлик сиёсати, дунё бозорига фаол кириб бораётгани, барча соҳаларда халқаро ҳамкорлик кенгаяётгани хорижий тилларни билишга эҳтиёжни оширмоқда.\nБугунги кунда юртимиздаги 25 та олий таълим муассасасида ўқитиш чет тилида олиб борилмоқда. 2016 йилда улар атиги 7 та эди. Халқаро тил сертификати олган битирувчи ўқувчилар сони охирги 3 йилда 10 бараварга ошган.\nЖорий йилда «Эл-юрт умиди» жамғармаси орқали 350 нафар талабанинг нуфузли хорижий университетларда ўқиши учун стипендиялар ажратилди. Бу ўтган йилларга нисбатан 5 баравар кўпдир.\nЛекин, жойлардаги аҳвол мақсад қилинган катта режаларга мос эмас. Хусусан, таълим тизимида 2 мингдан ортиқ чет тили ўқитувчиси лавозими вакант бўлиб қолмоқда. 1 минг 400 та мактабда чет тилини ўқитиш сифати мутлақо қониқарсиз. Бу тизимдаги ўқитувчиларнинг атиги 4 фоизи миллий ва халқаро тил сертификатига эга. Хонобод ва Қувасой шаҳарлари, Зафаробод, Миришкор, Тўрткўл, Шеробод ва Узун туманларида бундай сертификатли бирорта ўқитувчи йўқ. Мактаблардаги чет тили ўқитувчиларининг 49 фоизи тестдан ўта олмаган.\nЙиғилишда тизимдаги муаммолар атрофлича таҳлил қилиниб, устувор вазифалар белгиланди.\n«Мамлакатимизда хорижий тилларни ўргатиш бўйича келажак учун мустаҳкам пойдевор бўладиган янги тизимни йўлга қўйиш вақти-соати келди. Биз рақобатдош давлат қуришни ўз олдимизга мақсад қилиб қўйган эканмиз, бундан буён мактаб, лицей, коллеж ва олий ўқув юрти битирувчилари камида 2 та чет тилини мукаммал билишлари шарт. Бу қатъий талаб ҳар бир таълим муассасаси раҳбари фаолиятининг асосий мезонига айланиши лозим», – деди Шавкат Мирзиёев.\nШу мақсадда Вазирлар Маҳкамаси ҳузурида Хорижий тилларни ўрганишни оммалаштириш агентлиги ташкил этилиши маълум қилинди.\nБу Агентлик дунёда самарали натижа берган ўқитиш методикалари, дастур ва дарсликларини таълим тизимида жорий этиб, хорижий тилларни мукаммал ўзлаштиришга кўмаклашади. Таълим муассасалари, тармоқлар ва ҳудудларнинг эҳтиёжидан келиб чиқиб, камида 10 та чет тилини ўргатишни ташкиллаштиради.\nШунингдек, вазирлик, идора ва бошқа иш берувчилар билан бирга, хизматчиларнинг касбий фаолиятини хорижий тилларда тўлиқ амалга ошириш имкониятини берадиган методикаларни ишлаб чиқиб, шароитга мослаган ҳолда, амалиётга жорий этади.\nДавлат тилидан хорижий тилларга ва хорижий тиллардан давлат тилига профессионал таржима қилиш методикаларини яратиш ҳам унинг асосий вазифаларидан бири бўлади.\nАгентлик хорижий тилларни билиш рейтингини ҳам юритади. Чет тили ўқитувчилари учун малака талаблари ва баҳолаш мезонларини ишлаб чиқади ҳамда малака тоифаларини беради.\nБир сўз билан айтганда, Агентлик «боғча – мактаб – олий таълим – корхона» занжири орқали, аҳолининг барча қатламига мос бўлган методика, тавсия ва дарсликларни ишлаб чиқади ҳамда жорий этади.\nТошкент давлат жаҳон тиллари ва Шарқшунослик университетлари, Самарқанд чет тиллари институти билан бир қаторда, ҳар бир вилоятда биттадан университет чет тиллари бўйича таянч муассаса сифатида белгиланади.\nДавлатимиз раҳбари ўқитувчиларга муносиб шароит яратиш, малакасига қараб уларни рағбатлантириш зарурлигини таъкидлади.\nХалқаро сертификатнинг дастлабки ва ўрта даражасини олган ўқитувчиларнинг ойлик маошига 40 фоиз, юқори натижа кўрсатганларга 50 фоиз устама берилиши белгиланди.\nБундан ташқари, юқори балл олган ўқитувчиларга халқаро сертификат олиш учун тест топшириш харажатлари қоплаб берилади. Келгуси йилдан бошлаб, ишга қабул қилинаётган чет тили ўқитувчиларига миллий ва халқаро сертификатга эга бўлиш талаби киритилади.\nКейинги уч йил давомида мактаблардаги 53 минг нафар чет тили ўқитувчиларининг барчаси халқаро сертификат олиши зарурлиги таъкидланди. Яратилаётган имкониятлардан фойдаланиб, мактаблардаги вакант ўринларни малакали мутахассислар билан тўлдириш вазифаси қўйилди.\nЧет тилларини чуқур ўргатиш мақсадида туман ва шаҳарларда 207 та мактаб танлаб олинди. Ушбу мактабларда хорижий китоблар, илғор ўқув дастурлари ва методикаларидан эркин фойдаланиш ҳамда фанларни чет тилида ўқитиш йўлга қўйилади.\nВилоят ҳокимликларига мактабларда чет тилини ўқитиш сифатини ошириш учун маҳаллий бюджетдан ҳар бир туман ва шаҳарга 1 миллиард сўмдан маблағ ажратишга кўрсатма берилди.\nИхтисослашган мактаблар ва олий ўқув юртларига тил эгаси бўлган хорижлик ўқитувчиларни жалб қилиш, ҳар бир туманда танлов ўтказиб, чет тили ўқитувчиларини хорижда малака оширишини йўлга қўйиш муҳимлиги айтилди.\nДавлатимиз раҳбари чет тиллари бўйича энг яхши мактабларни аниқлаш учун Президент совринини таъсис этиш таклифини билдирди.\nБунда туман, шаҳар, вилоят ва республика даражасида танлов ўтказилади. Туман ва шаҳар босқичида 1-ўринни олган мактаблар 100 миллион сўмдан, вилоят босқичи ғолиблари 250 миллион сўмдан, мамлакатимиз миқёсидаги энг яхши мактаб эса 500 миллион сўм миқдорида мукофотланади. Иккинчи ва учинчи ўрин соҳиблари ҳам мос равишда рағбатлантирилади. Ушбу мактабларнинг директор ва ўқитувчилари давлат мукофотларига тавсия этилади.\nЎқитиш сифати халқаро андозаларга мос дарслик ва методик қўлланмаларга ҳам боғлиқ. Шу боис, инглиз тили бўйича Кэмбриж университети нашриёти дарсликларини 200 та мактабда апробациядан ўтказиб, кейинги йилдан барча мактабларда татбиқ этиш вазифаси қўйилди. Бундай ишлар рус, немис, корейс, хитой ва француз тиллари бўйича ҳам ташкил этилади.\nСоҳадаги ўзгаришлардан хабардор бўлиб боришлари, янги адабиёт ва қўлланмалар сотиб олишлари учун ҳар бир чет тили ўқитувчисига бюджетдан 1 миллион сўмдан маблағ ажратилиши белгиланди.\nМактабгача таълим вазирлигига ЮНИСЕФ билан ҳамкорликда 7 ёшгача бўлган болаларга чет тилларини ўқитиш бўйича услубий қўлланма ишлаб чиқиб, жорий этиш вазифаси қўйилди.\nЙиғилишда олий таълим тизимида мутахассислар тайёрлаш масаласига ҳам алоҳида эътибор қаратилди.\nБугунги кунда олийгоҳлардаги 78 фоиз профессор-ўқитувчиларнинг чет тилини билиш даражаси қониқарсиз аҳволда экани кўрсатиб ўтилди.\nЯнги ўқув йилидан бошлаб, чет тиллари бўйича қабул квоталари сони 2 баравар кўпайтирилиб, 16 мингтага етказилиши, давлат гранти эса 3 бараварга оширилиши таъкидланди.\nШу билан бирга, келгуси йилдан бошлаб, магистратура ва докторантурага кирувчилар учун чет тили бўйича халқаро сертификатга эга бўлиш талаби киритилади. Олий ўқув юртларида мутахассислик фанларини хорижий тилларда ўқитиш босқичма-босқич жорий этилади. Табиий ва техник фанлар бўйича хорижий дарслик ва қўлланмалардан эркин фойдаланиш йўлга қўйилади.\nЧет тилини ўқитишнинг илмий-педагогик салоҳиятини ошириш мақсадида «Эл-юрт умиди» жамғармаси орқали хорижий докторантурада таълим олиш учун йилига 20 та ўрин ажратилади.\nБритания кенгаши, Гёте институти, Француз альянси, КОИКА, ЖАЙКА, Конфуций институти каби хорижий ташкилотлар билан ҳамкорликни янада кучайтириш, нодавлат ўқув марказларини кенгайтириш муҳимлиги қайд этилди.\nҲар бир вазирлик, идора, давлат компаниялари ва йирик хусусий корхоналарда тил ўрганишни қўллаб-қувватлаш, ҳафтанинг бир кунини белгилаб, хорижий тилларни ўрганиш учун шароит яратиш зарурлиги таъкидланди.\nТил ўргатувчи видеодарслар, фильм ва кўрсатувлар яратиш, электрон дастурлар ишлаб чиқиш бўйича ҳам топшириқлар берилди.\nВидеоселектор йиғилишида мутасадди раҳбарлар ва ўқитувчилар ўз фикр-мулоҳазаларини билдирди.\nШавкат Мирзиёев видеоселектор Президент чет тили\nЖамият 18/06, 16:12\nПрезидент андижонликлар билан мулоқот қилди\nАндижонда электромобил ишлаб чиқарилади\nВақти келиб ҳокимлар халқ томонидан сайланади — Президент\n#Андижон - 543\n#shifokor - 166\n#ДХХ - 157\n#ҳоким - 366\n#тайинлов - 455


15.06.2021 08:27 0 2933\nФуқаролик тўғрисидаги қонунга ўзгартиришлар киритилди. Тегишли ҳужжатни Ўзбекистон Республикаси Президент Шавкат Мирзиёев имзолади.\nреспубликада доимий яшаш жойида 2005 йил 1 январгача рўйхатдан ўтган ёки сўнгги 15 йил давомида мамлакатда доимий яшаган фуқаролиги бўлмаган шахсларни Ўзбекистон фуқаролигига қабул қилиш механизмлари жорий этилмоқда;\nЎзбекистон фуқароси деб тан олиш учун зарур ҳужжатлар мавжуд бўлмаган тақдирда, ушбу фактларни аниқлаш суд орқали амалга оширилишини кўзда тутувчи тартиб белгиланмоқда;\nота-онасидан бири Ўзбекистон фуқароси деб тан олинган бола Ўзбекистон фуқароси деб тан олиниши бўйича тартиб белгиланмоқда;\nЎзбекистон ҳудудида туғилган фуқаролиги бўлмаган шахслар Ўзбекистон фуқаролигини олиш мақсадида ариза бериши учун 5 йил давомида (фуқаролиги бўлмаган шахснинг гувоҳномасини олганидан кейин) мажбурий яшаш шарти бекор қилинмоқда ва бошқалар.\nҲужжатнинг қабул қилиниши натижасида Ўзбекистонга 2005 йил 1 январдан олдин келган 20,5 минг киши, шунингдек ҳар йили Ўзбекистон ҳудудида сўнгги 15 йил ичида доимий яшаган 1,5 мингга яқин киши фуқаро сифатида тан олиниши кутилмоқда.\nқонун Фуқаролик тўғрисида\nЖамият 03/08, 10:12\nПрезидент вакцинацияга оид қонунга имзо чекди\nҲуқуқ 29/07, 16:40


Қорақалпоғистонда Марказий Осиёдаги энг йирик шамол электростанцияси қурилади – Газета.uz\nҚорақалпоғистонда Марказий Осиёдаги энг йирик шамол электростанцияси қурилади\nСаудия Арабистонининг «ACWA Power» компанияси кўмагида Қорақалпоғистонда қуввати 1500 МВт эга шамол электр станцияси қурилади. Мазкур лойиҳа тахминан 4 млн хонадоннинг электр энергиясига бўлган эҳтиёжини қондириб, йилига тахминан 2,5 млн тонна карбонат ангидрид газини қоплаши кутилмоқда.\nLotinchada 4 май 2021, 15:32 Иқтисодиёт\n3 май куни «ACWA Power», Ўзбекистон Энергетика вазирлиги ҳамда Инвестициялар ва ташқи савдо вазирлиги ўртасида шамол энергетикаси лойиҳасини амалга ошириш тўғрисида битим имзоланди. Мазкур лойиҳа Қорақалпоғистонда 1500 МВт қувватга эга шамол энергетикасини лойиҳалаштириш, қуриш ва эксплуатация қилишни ўз ичига олади, дея хабар бермоқда Энергетика вазирлиги матбуот хизмати.\nВазирлик баёнотига кўра, мазкур иншоот фойдаланишга топширилгандан сўнг Марказий Осиё минтақаси ва дунёдаги энг йирик шамол электр станциясига айланиши кутилмоқда.\n«Энергия ишлаб чиқарувчи сифатида биз Ўзбекистонда кам углеродли иқтисодиётга ўтишда Яқин Шарқ ва айниқса Саудия ҳамкорларимиздан кўп нарсаларни ўрганмоқдамиз. „ACWA Power“ лойиҳаси ушбу жараёнга катта ҳисса қўшади. Бизнинг режамиз 2030 йилга бориб электр энергиямизнинг 25 фоизини қайта тикланувчи энергия манбаларидан ишлаб чиқаришдир», — деди Энергетика вазири ўринбосари Шерзод Ходжаев.\nМаълумотга кўра, мазкур лойиҳа тахминан 4 млн хонадоннинг электр энергиясига бўлган эҳтиёжини қондириши ва йилига тахминан 2,5 млн тонна карбонат ангидрид газини қоплаши кутилмоқда.\n«АCWА Power» компанияси шунингдек, Бухоро ва Навоий вилоятларида йил бошида тузилган умумий ишлаб чиқариш қуввати 1000 МВт бўлган иккита шамол энергетикаси лойиҳасининг инвестори ҳисобланади. Бу борада электр энергиясини сотиб олиш бўйича шартномалар (PPA) ва инвестиция шартномалари имзоланган. Бундан ташқари, Саудия компанияси Сирдарёда умумий қуввати 1500 МВт га тенг бўлган иссиқлик электр станциясини қуриш лойиҳасини амалга оширмоқда.\nБундан аввал, БААнинг «Masdar» компанияси Зарафшонда шамол электр станциясини қуришни бошлагани ҳақида хабар берган эдик. 2024 йилнинг охиригача фойдаланишга топширилиши кутилаётган мазкур станция 1,5 млн хонадонга етарли ҳажмда электр энергияни ишлаб чиқариши кўзда тутилган.\nЎзбекистонда биринчи шамол электр станцияси қурилиши бошланди 2 апрель 2021, 11:30\nНавоийда шамол электр станциясини араб сармоядорлари қурмоқчи 10 феврал 2020, 12:22


Муҳаммад Салом. Ўзганинг дилбанди (ҳикоя) | www.ziyouz.uz\nБош саҳифа Ўзбек насри онлайн антологиясиМуҳаммад Салом (1938)Муҳаммад Салом. Ўзганинг дилбанди (ҳикоя)\n-Ҳуу отаси, туринг, турақолинг энди…\n-Туринг, отаси, келиниз чойга чорлаяпти, келин қўлидан чой ичмайсизми, отаси?\n-А?.. Келин… – отаси аввал қўзғалди, сўнг бошидан кўрпани сураркан, кўзларини очолмасдан, уйқусираган каби ғўнғиллади. – Келдими? Қа… қаерда?\n-Туш кўраяпсизми? Қаерга келади? Келин уйда, — деди аёл эрига раҳми келганча бош тебратиб. – Кўзизни очинг.\nШундагина Отаси кўзларини аранг очиб, тепага нигоҳи қадалдию қаерда ётганини англади: оппоқ дока – пашшахона, унинг устида шийпон шифти – яшилга бўялган, калта, сербар тахталар хира ҳолда кўринади. Чап ёнида, пашшахона ортида сафсар рангли халат кийган хотини чўнқайганча, ярим илжайганча унга кўз тикиб турибди. У ўзини қувноқ тутишга уринса-да, анча ҳориганлиги, уйқуси чала кечганлиги яққол сезилади. Рўпарадаги тўрт қаватли уйнинг томидан тушаётган чироқ шуъласи аёлнинг қийиқ кўзларида қандайдир мамнунлик, ички қаноатланиш ҳисси балқиётганини ошкор этади.\n-Тинчликми? Саҳардан товуққа ўхшаб қоғоғлаб ўтирибсан? – эр ёлғондакам тўнғиллади. Аслида ҳам уйқуси бузилганидан, бевақт безовта қилинганидан у хурсанд эмас эди. Тўй ҳаракатлари, елиб-югуришлар уни бир мунча толдирган, бу толиқишлар бир кечалик уйқу асносида бартараф этилиши маҳолдай туюларди. Бу фикрни тасдиқлаган каби оёқларида, белида – бутун вужудида қандайдир майда оғриқлар хуруж бошлар эди қимирлаган чоғида.\n-Саҳар қолибдими, отаси, — деди хотин ярим шавқли товушда. – Келин туширган одам кўчада бундай ётмайди-да, ахир. Бундай турииб, келинизни саломини қабул қилсайиз, кўрманайизни чўзсайиз… Бирга-бирга чой ичсак…\n-Хўп, боравер, — дедию Отаси шундагина биринчи қаватда яшайдиган қўшнисининг боғчасида – иккита кўп қаватли уй оралиғида жойлашган шийпончасида эканини, ҳа демай, йўлакдан ўтувчилар кўпайишию унинг талтайиб ётиши одамлар кўзига хунук кўринишини эслади ва устидаги кўрпани оёқ сари сурди-да, энкайганча пашшахона “девори”ни кўтариб, ўзини ташқарига олди. Хотини “уйча”ю тўшакни йиғиштиришга ёрдамлашаркан:\n-Энди шу чайлада ётишниям тўхтатсайиз бўлар, — деди эрига ичи ачишиб. – Кўчни ҳозир уйга олиб кирақолайлик.\n-Йўқ, ҳали шошмай тур, — бир нафас ўйлаб олгач, деди Отаси. – Келинимиз уйга бир оз ўрганишсин… Кўчиш қочмас…\n-Шамоллаб-нетиб юрманг дейман-да: кечалари анча салқин. Ахир ҳеч қачон кўчада бунча қолиб кетмагансиз-а.\nБу фикрини у ўзича асослади: ётган жойининг таги ертўлага ўхшатиб қурилган ихчамгина хона, унда эгасининг уйига сиғмаган ашқол-дашқоллар қўйилган. Унинг устига гирди ажиб гуллар билан нақшланган, каттагина темир каравот ўрнатилган. Бунинг ҳам ўз томи бор – қалин қувур-устунлар воситасида икки газча кўтарилиб, тепаси чиройли тунука билан қопланган. Каравот атрофи кўздан пана – жонли тўсиқ-дарахтчалар ила бурканган. Рўпараю биқиндаги ерга бир тупдан олма, ўрик ва гилосдан ташқари рангго-ранг атиргуллар экилган. Гуллар оловдай ёниб, қуёшдай балқиб, кўзларни қувнатиб турибди. Фақат булар унга, ўзига қарашли эмас-да! Аммо бунинг аҳамияти йўқ. Эгаси ташқарида ётишдан қўрқади ёхуд уялади. Қайтага текин қўриқчи борлигидан кўнгли тўқ. “Қўриқчи” эса қаватли уйларнинг диққинафас ҳавосига тоқат қилолмайди. Хар йили ёз чилласи бошланиши билан мана шу шийпончага тушиб олади, то август охирларига қадар пашшахона тагида ҳузурланиб ётади. Бу йил эса “дала ҳовли” гашти анча чўзилди – мўлжалдан нақ бир ярим ой ошди. Шароит шуни тақозо этди-да… Келин унаштирилганидан буён учинчи қаватдан меҳмон аримаса, нима қилсин?\n-Бу йил куз бизга мослашди-да, Онаси, — деди ниҳоят Отаси аёлининг гапига жавобан. – Асосийси – тўйни ўтказдик, энди ҳеч нимадан чўчимаймиз.\n-Раҳмдил Эгамнинг марҳамати бу, Отаси, — деди аёли мамнун оҳангда. Сўнг қўшиб қўйди. – Чойгумда сув, артинишга сочиқ туширдим. Ҳаялламанг.\nОнаси шундай дея йиғиштирилган пашшахонаю тўшакни каравот панжараси сари сурдию зинадан пастга тушиб, учинчи қаватга йўлланди. Эри ўйчан қараб қолди: “Энди буёғи қандай кечаркин? Уйи торнинг кўнгли тор бўлиб қолмасмикан?”\nУ ўзини кўнгли тор ҳисобламас эди, барча яқин кишилари уни эшиги ҳам, дастурхони ҳам очиқ деб айтишарди. Лекин ҳамма нарсанинг ҳам чегараси бор. Хоналари тор ва бир-бирига яқин қаватли уйлар кенг ҳовлига тенг келолмаслиги сир эмас. Хусусан, оилага янги, аввал бошқача муҳитда вояга етган, ўзгачароқ аъзо қўшилганда вазият қалтисроқ тус олиши ҳам мумкин. Агар келинчак оилага дарров қўшилиб-қорилиб кетса-ку, ҳеч қандай муаммо туғилмайди.\n-Бордию… йўқ, йўқ, унақасини Худо кўрсатмасин! – личирлади у ювинаётган чоғида.\n-Ҳмм… Келинимиз! – ногоҳ унинг дили ёришиб, ҳамма чарчовлари зумда тарқалди. Бу лаҳзада у учинчи қаватга кўтарилиб, ўз эшиги рўпарасида тўхтаган, пастдан юқорига қадар барча зиналар, ён тутқичлар, ҳатто тўртинчи қаватга кўтариладиган пиллапоялар ҳам артилиб, ювилган – ғуборсиз ялтирар, салқин, намхуш ҳаво бурунни сийпалар эди. – Худога шукур, келиндан ёлчибмиз, чоғи… Лекин бечорагинам… шунча майдонни қандай эпладинг? Ўзи ухладингмикан?..\nЭшик ним очиқ эса-да, Отаси кўрсатгич бармоғи орти билан уни икки маротаба оҳиста урдию қисқа йўталганча остона ҳатлади. Йўтални эшитиб, хотини катта хонадан шошилиб чиқди. Деярли ҳаммалари ўша хонада нонушта қилишарди. Қизи, кичкинтойи ҳам дастурхон атрофида. Фақат келин-куёв кўринмаяпти.\n-Киринг, Отаси, — аёли уни тўрдаги кўрпачага чорлади. Фарзандлари ҳам салом берганча қимтиниб-сурилиб, оталарига йўл бўшатишди. – Келиниз чой дамлаяпти.\n-Акмалжон ҳалиям ухлаяптими? – У ён-бу ён аланглаб, сўради Отаси.\n-Акам бозорга кетибдилар, — кулимсиради Дилрабо.\n-Бозорга? – Таажжубланди Отаси. Чунки, унинг билишича, уйда ҳамма нарса бор, бозор қилишга эҳтиёж йўқ эди.\n-Бирор нима керак бўлгандир-да, — дедию аёли унга кўз қисиб қўйди.\nОила бошлиғи тўрдаги кўрпачага ўтираркан, қўлларини кўтариб, дуо айтдию юзига назх тортди. Айни шу топда очиқ эшикда товусдай товланувчан атлас кўйлак кийган, бошига юпқа, зарринли оқ шоҳи рўмол тўшаган узунчоқ, нозиккина хилқат намоён бўлди.\n-Ас-саомм, дадажон… – деган шивир эшитилди. Сўзларни қайната аранг илғаб, қаддини ростладию:\n-Валейкум ассалом, баракалла, кўўп яшанг, қи-зим… — деди нечундир ўнғайсизланиб. Охирги сўзи тилида у қадар қовушмагандай туюлди. Бундан ўзи ажабланди. Нега? Ўз фарзандидан ўзгани биринчи маротаба “қизим” дегани учунми? Бу сўз ногоҳ ўзини кексайгандай кўрсатгани боисми? Бегона қизларга у асосан “синглим” деб мурожаат этар эди. Келинини қандай чақиришни ҳеч ўйлаб кўрмаган экан. Шу сабабдан тили яхши айланмадими? Энди мослашмаса, бўлмасов. – Ўтиринг, қи-қизим…\nКелинчак нимадир деганча орти билан юриб, ошхона томон ўтдию тезда чойнак кўтариб қайтди. Ошхонада чойни қайтарган чоғи, ўтирмаган кўйи ундан пиёлага қуйиб, пиёлани учта бармоқчасида тутганча, хиёл эгилиб, қайнатаси томон чўзилди.\n-Раҳмат, бахтли бўлинг, — қайната шошиб қўл узатди. Пиёлани олгач, таклиф этди. — Ўтиринг, ўзингиз ҳам чой ичинг.\n-Келинизга нима берасиз? Кўрманага? – Оҳангида қувонч балқиган овозда сўради қайнана. – Атаганизни чиқаринг, Отаси.\n-Хўп, хўп, Онаси, ана, айвонда ўраб қўйилган ипак гиламни бердим.\n-Раҳмат,- бошини хиёл эгиб шивирлади келин ва ортига юрганча даҳлизга ўтди.\nОта чойдан ҳўпларкан, оиланинг янги аъзоси ўтирмаганидан, чой қуйишда давом этмаганидан бир оз таажжубланди. Сўнг буни қайнатаси рўпарасида ўтиришга ийманганликка йўйди. Хаёлида эса оппоқ рўмолда келиннинг сал энкайиб, майингина “Ассалом” дегани нари кетмас, шундай кунга етказгани учун ичдан Оллоҳга шукроналик билдирар, унинг ҳам шу хонадонда палак ёйиб, ўз фарзандидай бўлиб қолишидан умидланар эди.\nШундай ўйлар оғушида у нонушта қандай кечганини сезмай ўрнидан қўзғалдию ўз хонасига ўтиб, кийимларини алмаштирганча ишга жўнади. Кечқурун қўшниларию яқинларининг томоқ тақиллатишларига жавобан “супрақоқди” ўтказди, ўзи ҳам танглайини “ҳўллади”гина эмас, созгина мириқди. Аммо масъулият юки чегарадан ҳатлашга изн бермади. Ахир ”сасиб-жийиб” келинга дуч келса, обрў қоладими?\nШу ўй бошини банд этгани боис даҳлизда дуч келган хотинига:\n-Ман ётоғимга тушиб кетяпман, — деди кайфи борлигини сездирмаслик илинжида. – Бошқа бирор гап йўқми?\n-Вой, ётоғизни кўчирувдик.\n-Кўчирувдик? Нимага? Қаёққа?\n-Шунчасигаям раҳмат, Отаси! Ўғлиз қўймади, тўшакларизни ўзи олиб чиқди. Айвонга ўрин солиб қўйдим.\n-Начора, — кулганча у туфлисини ечдию шоша-пиша айвон сари юрди. Ўғлининг ишидан кўнгли кўтарилди. Чунки, куз кечикиб, кундузлари ҳаво анча илиқ эса-да, тунда шудринг, гоҳо қиров тушиб, кўрпа орасида ҳам совқотаётган, баъзан “уйча”га искабтопарлар ёприлаётган, очиқ қолган қўлу билакларини, гоҳида юзини ҳам бежаб, қўтирга айлантираёзган эди. Аммо тоза, салқин ҳавонинг ўрнини ҳеч нима боса олмасдики, шу туфайли яна катакка тиқилишни унча хушламасди. Эрталаб огоҳлантирганига қарамай аёли ўз билганидан қолмабди… Айвон эса жуда қулай: келин-куёв ётоғидан бир мунча йироқ, гап-сўзлар, ҳаракатлар деярли эшитилмайди. Шу йил бошида айвонга ромлар, иситиш батареялари ўтказиб, тахтадан каравот ясалган, узунчоқ, шинамгина хона юзага келтирилган эди. Тўйгача унда болалар ётиб туришар, шу ерда овқатланилар, суҳбату гурунглар ҳам асосан шунда ўтказиларди – у ҳаммабоп жой ҳисобланарди… Демак, вазиятдан келиб чиқиб, терраса Отасига ўтибди: “Яхши… Маъқул…”\n-Тур, турақол, қизим, кеч бўляпти… – деган сўзлар гарчи паст овозда таралган эса-да, Отасининг уйқусини қочирди.\n-Пича ухлай… Ҳали эрта-ку… – Дилрабонинг уйқусирагандай эринчоқ товуши отани ажаблантирди. Сўнг ўзича бундан маъно топди: “Ҳм, сут олиб келишни айтгандир-да… Ёш қизни саҳардан кўчага чиқаргунча бу ишни манга айтмайдими?”\n-Турақол, асалим, кеннойинг кутиб қолди…\n-Ўзлари қилаверсинла, нима ман уларга…\n-Жим… у ят бўлади-я. Бўмаса ўзим бораман… – Онасининг қўзғалган шарпаси эшитилдию Дилрабонинг шошқин қад ростлагани сезилди. Буни тасдиқлаб:\n-Йўқ, ўзим, — деган қатъиятли, зардага йўғрилган овоз кўтарилди.\nТовушлар, шарпалар тинди. Отаси ҳайрон бош қашиди, сўнг қўл силтаганча яна кўзларини юмди. Бироқ энди уйқу уни батамом тарк этган эди. Худди бировнинг уйида ётиб, уйғониб кетгану уй эгаларини безовта қилмаслик учун ташқари чиқишга ийманаётган меҳмон каби ўзича тўлғаниб ётаверди. Бордию келини ёхуд ўғли ювинаётган бўлса…\nДаҳлиз билан айвон оралиғида ошхона борлиги, боз устига, эшиклар ёпиқлиги шарпаларни бўғиб қўйса-да, уйғоқ Отасининг қулоқларига айрим ҳаракатлар саси барибир етиб келар эди. Бу саслар гоҳ кучайиб, гоҳ сўниб – жимиб қоларди. Ниҳоят, овозлар батамом йўқолиб, давомли сукунат чўкдию Отаси навбат ўзига текканини ҳис этди: кимнидир чўчитишдан ҳайиққан каби оҳиста юриб, бўм-бўш ваннага ўтди. Шоша-пиша ювинганча йўлакка чиқди. Ва кеча тонгда кечганидай яна дили ёришиб кетди: озодалик қандай яхши!\nҲар бир қаватда ёғду сочаётган чироқлар топ-тоза, намхуш зиналарни ялтиратиб кўрсатади. Йўлакда авваллардагидай ёқимсиз, оғир ҳаво эмас, аксинча, кўнгилга хуш ёқадиган, енгил нафас кезинаётгандай…\nАтрофдаги бошқа уйлардан фарқли ўлароқ бу уйга икки тарафдан эшик очилган, хонадонларга икки томондан кириб, чиқилар эди. Ажабки, яқин йиллар орасида кузатилмаган иккала томон кўчаю йўлаклар ҳам энди озода, саранжом-сариштали, супурилган, сув сепилган – сўлим.\n“Келини бор уйнинг файзи бўлакча-да”, — дилидан кечди Отасининг. Бу ўйдан кўнгли кўтарилиб, ўзича ғурурланди. Кеча оқшом чойхонада зиёфат берганида шу йўлаклик қўшниси ҳам гўё уни мукофотлаган эди: “Бизни подъезд ҳам сонга кирадиган бўлибди-да. Раҳмат келинизга. Тарбияли экан…”\nОтаси бошини адл кўтариб, атрофга разм солди. Бошқа уч йўлак эгасиз-қаровсиз каби чириган япроқлару хас-ғуборларга тўлиб ётар, жуда файзсиз кўринар, охирги йўлакнинг биринчи қаватида яшайдиган ўрта яшар аёлгина гулзорчасига ва ўз йўлагига шлангда сув сачратар эди. Аслида, ўша йўлакда ҳам икки ойча аввал тўй бўлган – талаба келинчак яшайди. Лекин… Э, ана, рўпарадаги уйдан, ўрта йўлакдан бир келинчак супургию челак кўтариб, ҳовлига чиқди.\n“Қандай яхши… Қанча вақт давом этаркин? Дарвоқе, бу хонадонга тушганига бир йилдан ошдиёв. Чақалоғиям бор… Баракалла…”\nУ айвонга қайтиб кирганида тўшаклари ўрнида ноз-неъматга бой хонтахтага дуч келди. Ҳа демай, хотини, қизи, ўғиллари ҳам унинг атрофидан жой олишди. Худди шу лаҳзада парилардай товланиб, бошию юзига шоҳи рўмолини ташлаганча оиланинг янги аъзоси пайдо бўлди. У кечагидай сал эгилиб:\n-Ас-сомалайкум, дадажон, — деди эшитилар-эшитилмас овозда.\n-Валек… — дедию отанинг сўзлари бўғзида қотди, юзи яллиғланди. У сўзини давом эттиришга қийналаётгандай кўринарди. Миясидан эса: “Қизиқ, саломи маъносини ўзи билармикан? Балки кеча ҳам шундай салом бергандир, мен пайқамагандирман”, — деган фикрлар кечарди.\n-Раҳмат, — деди хўрсиниқли оҳангда Отаси пиёлани оларкан ва ҳафсаласиз тарзда қўшиб қўйди: — Ўрнингиздан турмасдан узатаверинг чойни. Майли, мен розиман, қиз… келин…\nОнаси, Дилрабо, Акмалжон ҳанг-манг бўлиб, оила бошлиғига кўз қадашди. Негадир отасининг кўнгли чўкканга чўкканга ўхшарди. Сабаб? Савол назари ила бир-бирларига нигоҳ ташлашди. Унгача келин ортига сурилиб, ошхонага кириб кетди. Онаси “Ўзи нима гап?” дегандай эрига кўз тикди. Эри гап чўзишни истамай:\n-Нима кераги бор ортиқча такаллуфнинг, — дея тўнғиллади. Хаёлидан эса: “Буларга тушунтириш керакмикан? – деган ўй ўтди. – Ёки аввал келиндан суриштириш зарурми? Йўқ, орага совуқчилик тушмасин. Кейин…”\nҲа демай, хонтахта атрофи бўшай деб қолди: кимдир ўқишга, кимдир ишга шошилди. Аммо Онаси нечундир ошиқмас, эридан нимадир кутиб, унинг оғзини пойларди. Отаси эса аёлининг саволини кутмасданоқ:\n-Келининг чой ичмайдими? – дея ажабсиниб сўради.\n-Сизни қавоғизга қараб чой ичсинми? – Пайти келганини сезиб, Онаси эрига найза санчди. Отаси ҳали рисоладан чиққанини, алиги гўё қандайдир ахлатлар ичида қолиб кетганини – саломга деярли алик олмаганини тушундию қизарганини кўрсатмаслик учун пиёлага ёпишди ва ундан бир қултум чой ичаркан, гапни бошқа ёққа бурди:\n-Саҳарда Рабони уйғотаётувдингми? Қаёққа юбординг?\n-Кеннойисига ёрдамлашди… – ярим қўрқув билан секингина жавоб қайтарди аёл. Сўнг нима қиларини билмаган каби дастурхондан у-буларни йиғиштиришга тутинди. Отаси кеча ва бугун саҳар чоғидаги озодалик боисини, иш кўламини эслаб, воқеанинг тагига етди. Аввал келинига ачинган бўлса, энди нозиккина қизалоғига раҳми келди.\n-Ўша пайтда ҳаво жуда салқин, қоронғийди… – ўзини оқларди аёл.\n-Яхши қилибсан, — деб юборди беихтиёр оила бошлиғи. Кейин ҳазиллашган бўлди: — Келинимизни аябсан, баракалла, меҳрибон қайнана.\n-Шояд қизиз ҳам ўрганиб қўйса!\n-Э, ўзи шартмикан саҳардан шу ишларни қилиш. Супаю йўлакларни озода тутиш ахир ҳамманинг иши-ку! Келинларни қийнаш яхши эмас-да!\n-Урф-одат шунақайкан, нима қиласиз, Отаси…\n-Ўзинг бундай қилмагансан-ку, — кулганча у хотинидан гўё “ўч” олди.\n-Бизда бунақа одат йўқ-да, Отаси, бошимга тушса, қараб турмасдим… -Онаси очиқчасига ўтди. — Бордию қизиз тошкентликка тушса…\n-Рабони тошкентликка бермайман! – Шарт кесди Отаси.\n-Ундай деманг, Отаси, пешонасидаги бўлади. Шу учун ҳозирдан пишигани яхши эмасми?\nОтаси Худодан, тақдири азалга тил теккизишдан қўрқадиган одам. Гарчи, ошкора эмаса-да, кўнглида тақдирни такбир қилиб бўлмайди, деб юрувчиларга эътироз билдирмайди. Ҳозир аёлининг гапи маъқул тушдию лекин очиқ тан олгиси келмай:\n-Э, буларнинг одатлари қурсин: ҳам келин томон куёвнинг уйини мебелу матолар билан тўлдириши керакмиш, ҳам келинни, бировнинг дилбандини улар қулдай ишлатиши шартмиш, — деди тўнғиллаганнамо, худди суюмли қизи улардан бириси хонадонига келин бўлиб тушаётган каби. – Ў, одам, уйингга янги одам, янги ишчи кучи қўшиляпти, шунинг ўзи зўр бойлик эмасми?!\n-Қизишманг, Отаси, қизишманг, — шивирлади аёли ошхона тарафга кўз ташлаб олгач. – Хай, айтинг, ёмон бўлдими? Ҳам ўғлимизни боши икки бўлди, ҳам уйимизга молу мебел келди.\n-Ўзинг яхши биласан, ман қудаларга бирор шарт қўйганим йўқ. Ҳатто уларга очиқ айтувдим: “Манга бойлик эмас, яхши келин керак”, деб. Айт, шундай демовдимми?\n-Девдиз… Лекин урф-одат экан, қизларидан ҳеч нимани аямадилар. Қизимиз бахтли яшасин, деганлари-да бу.\n-Э, қўй-э, шу матоҳлар билан бахтли бўларканми? Худо ҳар кимнинг ўзига берсин. Рабога тайинлаб қўй: тошканлик болаларни ўзига яқин йўлатмасин. Биз ўзимиз каби четдан келганлар билан қуда бўламиз.\n-Худо хоҳласа, денг, — ўрнидан қўзғолди Онаси. – Ишга кечикмай…\n-Ас-сомм, — дедию дарҳол ортига бурилди. Қайната тутқични асабий тутганча бир лаҳза қотиб қолди. Ўзича бош чайқади: “Нима мунча димоғ-фироғ? Сепларга иддаоми? Ё бошқа муддао ҳам борми? Сўрайми, а?”\n-Ноқулай-да, — деб қўйди ўзича, у эшикни ёпиб, ичкари кираркан. – Онаси орқали сўраган маъқулроқ. Ман қизишиб кетиб, қўполлик қилишим мумкин.\n-Ҳа, келинингга ишонмадингми? – Кўнглидан кечганини дарҳол ошкор этди у.\n-Нимага ишонмай, Отаси, — деди аёл ним табассуму очиқ чеҳра ила. – Бировнинг эрка фарзанди, дарров зуғум қилмай дейман-да. Ўзимизга, уйимизга бир оз ўргансин. Кейин қўлимдан ҳаммасини олади.\n-Ҳа, шунақами? Майли, майли, — дея Отаси одатдаги ўрнига ўтдию ойнаи жаҳон қулоғини буради. Ўзбекистонда консерт: усулию нағмаси бор, аммо овоздан Худо қисган бир хонанда ўзини зўрга соляпти, кучаняпти. Масковни олган эди, иш ташлаган кончилар ғалаёнлари, митинглар…\nОтаси уларга қараб ўтирдию хаёлидан келини, ўғли нари кетмади: юлдузи юлдузига тўғри келдими? Булардан яхши оила чиқармикан? Бир-бирини унча ўрганишмаган. Аслида шунақа ёшлар тезроқ чиқишиб кетишлари кўп кузатилган.\nОтанинг билишича, ўғли жуда ювош, камсуқум, ўйин-кулгига у қадар ишқивоз эмас, ўқиши давомида қизлар атрофида айланишмаган, “дон” олишмаган. Лекин жаҳли чиқса, чақмоқ чақиши, қўрслик қилиб қўйиши ҳеч гап эмас. Келин шундан эҳтиёт бўлса… Келин эса бир мунча жумбоқдай. Наҳотки у ўта мағрур? Уни Онасининг танишлари роса мақтаб тавсия этишган. Биринчи учрашувдаёқ қизгина Акмалжонга маъқул тушдию тезда тўй бошланди.\n“Қизиқ, — ўйларди қайната, — бирор кўнгли тўлмаган томони бормики, келинимиз очилиб-сочилмаяпти. Кўпинча қовоғи солиқ. Бегона жойдан қочган каби дарҳол ўз хонасига кириб кетади. Кўп ўтмай, эри ҳам унга эргашади. Ичкаридан қиқир-қиқирлар таралишига қараганда… Ишқилиб, охири бахайр бўлсин…”\nОтаси келинидан сўрамоқчи бўлган гапни бугундан ҳам қолдирди. Хотини орқали суриштиришдан эса бирор нима чиқишига кўзи етмади. Бу орада ёқимсиз, ғашга тегувчи ҳолатлар давом этавердию охири қайната тоқат қилолмади. Навбатдаги нонушта чоғида келини ўша хомушлигича:\n-Ас-сомайкум… – деганида қайната қўққисдан:\n-Тўхтанг, келин, — деди босиқ овозда. Келин кўзларини катта очиб, қанақа айб иш қилганини ўзи ҳам билмаган каби довдираганча оила бошлиғига анқайиб қаради. – Отангизгаям шунака салом берасизми?\nЎғил бесаранжом тўлғаниб, отасининг кўзларидан маъно излади. Онаси чўғдай қизариб, лаблари қимтилди, бироқ, нимадир дейишга журъат этмади. Дилрабо отасига аланг-жаланг қараб:\n-Отаа… — дедию индамай қолди.\nҲамманинг эътирозини қўзғаган ўз ҳаракати мавруддан ташқарида юз берганини ҳис этган эса-да, оила бошлиғи энди чекинолмаслигини туйдию келинидан кўз узмай жавоб кутди.\n-Ҳм, шундай… — деди келин сал сукутдан сўнг. – Нима қилибди?\n-Шунақа салом бериш маъносини ўзингиз биласизми?\n-Маъноси ўз-ўзидан тушунарли-ку, — тўнғиллади Акмалжон. – Салом – бу биз биргамиз, бирдаммиз, якинмиз, дегани эмасми?\n-Сандан сўрамадим, чоғи, — отаси кесатди. – Салом бошқа, ас-сомайкум бошқа – фарқи ер билан осмонча.\n-Фарқи нима, отажон? – Эрка овозда сўради Дилрабо.\n-Ассалому алайкум, дегани ман сизга сиҳат тилайман, ас-сомайкум дегани эса, сизга ўлим тилайман, дегани.\n-Вой ўлай… Йўғ-э… – Онаси бош бармоғи орқасини тишлади.\n-Ҳа, шунақа… келинимиз келганидан буён билибми-билмайми, бизга ўлим тилаб ётибди. Билмадим, нега? – Отасининг сўнгги сўзи пастлаб, тушкин овозда эшитилди. Дилрабо янгасига ғазабнок, юмдалашга шайдай ўқрайди. Онаси эса айб иш қилиб қўйгану уялиб, боши ерга теккудай эгилган. Келинчак бўлса, нима деярини билмай, изоҳ беришни истамай, қаққайиб турдию сўнг кескин бурилиб, ўз хонасига кириб кетди.\n-Бу гапни қаёқдан олдингиз, ота?- Ғазабу довдирашдан қутилгач, ўғил, ниҳоят сўрашга ўзида куч топди. – Кўпчилик шунақа салом беради, чоғи.\nБундай шарҳни Отаси бир маъракада қисқа амри маъриф қилган қариядан эшитган, лекин чуқурроқ суриштирмаган, билишигача эса яна анча вақтлар ўтишини, дийну эътиқодда кенг йўллар очилишини ҳозирча хаёлига ҳам келтиролмас эди. Кейинроқ Имом Бухорийнинг “Ҳадис”идан буни ўқиган қайната ўшанда келинига ўринли танбеҳ берганига қувонган, фақат сал қўполроқ тарзда бу ишни адо этганидан хижолат чекканди. “Ҳадис”да ёзилишича, бундай саломлашиш Пайғамбаримиз Муҳаммад саллаллоҳу алайҳи ва саллам ва бир яҳудий ўртасида бўлиб ўтади. Расулуллоҳ ( алайҳи вассаллам) унга: “Валейкум… ўзингга ҳам”, дея юмшоқ ва гўзал жавоб қайтарадилар. Саҳобалар яҳудийни оғир жазога тортишни талаб қиладилар. Бироқ, улуғ зот олийжаноблик намунасини кўрсатадилар: “Менга нимани тилаган бўлса, ўзига ҳам ўшани тиладим”, дея саҳобаларни ёмонликка яхшилик билан таъсир этишга даъват этадилар.\n“Билим, маърифат – одамни жаҳолатдан сақлайди, — дейди ўзича Отаси “Ҳадис” илмидан баҳраманд бўлгач. — Ўшанда шу воқеани тафсилоти билан билганимда келинимни сўроққа тутмай, майинлик билан тушунтирар эдим.”\nАммо бу хулосага келишига қадар ҳали икки-уч йилча вақт бор эди. Ҳозирча эса келини ҳаракатларидан ўз ёғига ўзи қоврилар, орада адоват туғилганидан боши қотарди. Айни ўша пайтда ўғлининг саволига ўтирган ҳаммалари жўяли жавоб кутардилар.\n-Кимлардир атайлаб, сездирмай, ёшларга ўргатсалар керак, — дея тахминлади Отаси. – Буни тагига етмоқчи бўлсанг, арабчани тушунадиган, саводли бирор кишидан сўраб кўр. Мен ҳам суриштирарман.\nОтаси ўз жавобидан тўла қаноатланмаган эса-да, ҳар қалай, гўё вужудини кемириб бораётган ёмон хилтдан қутулгандай бўлди. Энди эса: “Келинимиз наҳотки тушунган ҳолда шундай саломлашган”, деган ўй унга ором бермас эди. Боз устига, айбини пинҳона бўйнига олган каби келин олдингидан-да кўпроқ парда ортига бекинди: ҳамон қовоғи солиқ юрар, айтилган ишни бузиброқ бажарар, фақат эрининг ёнидагина чеҳраси очилар, деярли очиқ саломлашмас – нимадир деб пичирлар, кўпинча ўз хонасига индамай кириб кетар, соатлаб қорасини кўрсатмас эди.\nБир куни Ота маош олдию бозорга ўтиб, хилма-хил мевалар харид қилди. Одатдагидай, уйда ёлғиз қолган келин эшик очди ва тез изига қайтди. Қайнатанинг яна тарвузи қўлтиғидан тушди: “Ахир ман ким учун бозор қилиб келдим? Нега қўлимдан олмайди? Уйида қанақа тарбия кўрган экан- а, бу? Нима қилсам, ўз болаларим сафига қўшилади? Қаерда хатога йўл қўйдик? Қайнанаси-ку, ел-патак, атрофида парвона – келини қиладиган ишларниям қилади. Лекин…\nШу топда кўп таниш-билишларининг келинлари, ўзаро муносабатлар хаёлида жонланиб, тағин таажжуби ортди. У билган келинчаклар қайнатаю қайнана билан ота-қизу она-боладай кўринишади. Балки бошқаларга шундай кўриниш бериб, аслида кўча хандону уй зиндонми? Йўғ-э… Ўша келинчаклар очиқ чеҳра билан, чинакам эгилиб, таъзим қиладилар-эй…\nҚайната келини билан илк дуч келишнию унинг таъзимини ҳамда саломлашиш онини эслади. Шунда ўзича ниманидир кашф этди: хоҳлар-хоҳламай эгилди. Саломи эса ҳалигидай… Ҳм… “Ман сизларга бўйин эгмайман, билиб қўйинглар, сизларни кўргани кўзим йўқ” , деганими? Худо сақласин! Унда аҳвол чигаллашади. Буни эри сезармикан?.. Пайқамаски, унинг ёнида келин очилиб қолади, ўзини елиб-югургандай тутади. Бунга эр буткул маҳлиё…”\nОтасининг қаттиққўллиги боис фарзандлар ишқий саргузаштларни бошдан кечиришмаган. Эҳтимол, ўшанинг таъсиридандир, Акмалжон кўз очиб кўргани – Моҳира билан қаттиқ боғланиб қолган. “Буниси – тузук, бироқ, хотинга ўзни батамом топшириб қўйиш ҳам яхшилик келтирмайди-да, — деган хулосага келди Ота. – Акмалнинг бўшанглиги… Эҳ…”\n-Буни бефарқ қолдириб бўлмайди, — деди Отаси ниҳоят ўзига-ўзи. – Келин бидан чуқурроқ гаплашиб кўриш зарур.\nАммо гаплашиш жуда пайсалга солинди. Бу орада келин оғироёқ бўлдию иш янада чигаллашди. Бундай шароитда вазиятни чуқурроқ кавлаштириш орқали сал очилган хандакни жарликка айлантириш ҳеч гап эмас. Бироқ, келиннинг янги қилиқлари қайнатанинг уйқусини қочирди. Ажабки, келин энди қайнанасига гўё эълонсиз уруш очган эди.\n-Нима, ораларингдан қора мушук ўтдими? – Сўради бир кеч оила бошлиғи хотинидан. Яна ҳазиллашган каби қўшиб қўйди. – Арпасини хом ўриб қўйдингми?\n-Билмадим, — Онаси кифт учирди. – Ўз-ўзидан гаплашгиси келмаяпти.\n-Ҳамма ишларини қил, ҳатто кириниям юв, — деди Отаси келини эшитсин учун овозини кўтариб. – Бошингга кўтариб юрсанг, янаям яхши.\n-Нима қилай, Отаси, ҳамма ёқ ивирсиб ётса, қандай қараб турай ахир! – деди йиғламсираб. – Ўзидан билиб, қўлимдан ишни олмаса…\n-Эҳ, мўмал! Чин қайнона ёки оналарга ўхшаб, сан ҳам бундай талаб қилсанг, бўлмайдими? Шуям керак экан-да… Қизимизга зуғум қиласан-ку!\n-У — қизим, ўзимники. Келин – бировнинг фарзанди… Гапим оғир ботса…\n-Ҳаммаси – ўзингдан! – дедию Отаси қўл силтаб, кўчага чиқиб кетди.\nЭртасига тушлик қилиш учун атайлаб уйга келди. Ишхонаси – билим юрти яқинлиги боис бу имкониятдан у гоҳида фойдаланар эди. Қўнғироқ тугмасини босганидан сўнг анча кутиб қолди. Эшик очилганда келиннинг уйқудан қовоғи шишганлиги яққол кўзга ташланарди. Уйқуси ҳали ўчмаган, ярим карахт кўринарди. Ҳеч нима демай, у изига қайтди. Қайната ошхонага ўтиб, қозондаги овқатни газ – олов устига қўйди-да, келини хонасига яқин бориб, секин:\n-Келин, бу ёққа қаранг, — дея овоз қилдию хонтахта рўпарасига бориб ўтирди. Салдан сўнг келин айвонга келиб, қайнатасига саволчан қаради.\n-Овқатни иситишга қўйдим. Тайёргарлик кўринг, бирга овқатланамиз.\n-Унда ўтиринг, биир гаплашиб олайлик, — деди қайната ювошланиб.\n“Юзини ювиб олса бўларди, — ўйлади қайната. – Фаросатдан Худо қисган…”\n-Айтинг-чи, Моҳира, — дея биринчи маротаба у келини номини тилга олди, — сиз бирор масалада биздан, шахсан мандан ё қайнанангиздан хафамисиз?\n-Йўқ, нега ундай дейсиз? – Кутилмаганда хушёр тортиб, келиннинг қовоғи очилди.\n-Унда нимага ҳамиша аразлаганга ўхшаб юрасиз? Нимадан хафасиз?\n-Ҳеч нимадан… Ўзим шунақаман… – деди у паст овозда ва ерга сузилди.\n-Шунақалигингиз ҳамманинг ғашига тегишини ҳеч ўйлаб кўрганмисиз?\n-Ё бизга келин бўлганиздан афсусдамисиз?\n-Йў-йўқ, ундай эмас, — илкис бошини кўтарди келинчак. Лекин сўзига изоҳ беришни, кўнглидаги дардни тўкиб солишни истамади. Ички ғурур бунга йўл очмади, шекилли.\n-Сабабини айтмасангиз ёки яхши томонга ўзгариш қилмасангиз, иш мушкуллашади. Биринчи навбатда, қудам билан, отангиз билан ўзим гаплашаман. Дам олиш куни уларни чақириб, маслаҳатлашайлик…\n-Йў-йўқ, адамни аралаштирманг… Жаҳллари ёмон, — деб юборди беихтиёр келинчак. – Нима гап бўлса, ўзимга айтинг.\n-Менга ҳам шуниси маъқул, — деди қайната бош силкиб. Сўнг миясига келган ўйни ошкор этди. – Балки алоҳида яшашни истаётгандирсиз…\n-Тўғри, ҳамма мустақил яшашга интилади. Аммо ҳар ишнинг мавриди, ўз вақти-соати бор. Ишхонага ариза бериб қўйганман. Уй беришса…\n-Лекин унгача бир-биримизнинг ғашимизга тегмайлик, дилимизни оғритмайлик, — дея алоҳида таъкидлашни лозим топди. – Шу хонадонда кўкариб, палак ёзишингизни, қизимиз қаторидан ўрин олишингизни жуда хоҳлаймиз… Шу фикрга қўшиласизми?\n-Ҳа… – Келин бош қимирлатиб ҳам ўз сўзини тасдиқлади.\n-Майли, тўхтатиб қўйганингиз йўлакни ювишни мен талаб қилмайман. Лекин озодалик, саранжом-саришталик, очиқ чеҳралик – вазифангиз, — ҳукмнамо деди уй соҳиби. – Бордию бирор муаммо чиқса, ўзимга очиқ айтинг. Маъқулми?\n-Энди овқатни сузиб келтиринг, — кўтаринки руҳда деди қайната.\nДарҳақиқат, қайната-келин муносабатлари гўёки изга тушди. Бироқ, келин бир оёғидаги оғирликни худди иккинчи оёғига ташлаган каби энди қайнанаси билан аразлашган кўринарди. Бундан қайнана ғам-ғуссага кўмилган эдию бироқ бирор кимсага дардини ёришни истамас эди. Ўғли нари турсин, ҳатто эрига ҳам бу ҳақда гапиришни ўзига эп кўрмасди: “Жанжал чиқмасин, Худо ўзига инсоф берсин” , дерди ичида. Лекин ярага бепарво қарасанг, шишади, маддалайди…\nКутилмаганда маддалаган шиш ёрилдию ўзини ошкор этди. Ўша куни Онаси нашриётнинг ёш бир муҳарриридан дакки эшитиб, изза бўлган, “кап-катта хотин тайёр матнни машинкада кўчиришда шунчалар кўп хатога йўл қўядими, а? Деган сўроққа лом-мим деёлмаган, индамай матнни қайта кўчирган ва яна сезмай баъзи сўзларни тушириб қолдирган эди. Кўнглидан эса: “Зулмат ичида кўчирганимни қаёқдан ҳам биласан, болам” , деган ўй кечиб, негадир йиғлагиси келувди… Ишдан қайтса, келин ухлаб ётибди. Ошхонада овқат юқи идишлар пашшаларга талаш, устолда сувараклар ғужғон ўйнайди.\n-Э, Худойим, от деб эшакка йўлиқтирган экансан-да, — деб юборди у курсига оғир чўкаркан. – Буни Отаси кўрсалар, нима дейдилар? Таёқ яна мани бошимда синадими?\nАяган кўзга хас тушди. Айни шу топда Отаси ҳам ишдан қайтдию ошхона йиғиштираётган аёлини, ҳамма ёқни ёқимсиз ислар босганини кўриб, заҳрини сочди:\n-Баттар бўл. Яхшиси, пул берай, битта тувак сотиб ол.\n-А? Тувакни нима қиламан? – Овозини одатдагидан бир парда кўтариб, эридан сўради. Унинг овозидаги титроқни сезса ҳам энди эри аямади:\n-Келининг бўшанишига. Кейин тозалаб қўясан. Шу етишмаяпти, чоғи.\n-Бу кунимдан ўлганим яхши эмасми? – У йиғлаб юборди. Эри шошиб қолди: “Келин қўрслик қилганмикан? Наҳотки шунга ҳам аралашаман?”\n-Сизда ўзи заррача инсоф борми? – деб бўғиқ қичқирганини ўзи ҳам пайқамай қолди.\n-Нима бўлибди? – Рангги оқаринқираб сўради келинчак.\n-Нима бўлибди эмиш! – Ҳаётида биринчи маротаба келинига тик қараб, йиғи аралаш “портлади” қайнана. – Уялинг-э! Андишани отини бунча қўрқоқ қўймайдилар-да. Уйни аҳволини қаранг – одам яшайдими бу ерда? Отаси, — у эрига юзланди, — тоқатим тугади: бирор квартира топинг – ё биз чиқиб кетайлик, ё булар…\n-Биза кетамиз, — келин дарҳол ортига бурилди. Айни шунинг устига эри кириб келдию унинг рўпарасида тўхтади:\n-Ҳа, нима гап? – дея у онасидан сўради.- Қаёққа кетасизлар?\n-Бизани ҳайдаяптила, — деди Моҳира йиғламсираб. – Бўлинг, кетамиз, Акмал ака.\n-Ўзларидан сўрасак? Йўл бўлсин?..\n-Опамнинг қўшнисида бир хонали бўш уй бор экан. Гаплашайлик. Майли, булар бемалол, тинч яшасинлар…\n-Ҳм, гап нимадайкан, — ўзича ғудранди Отаси. Сўнг келин-куёвга жиддий тикилиб, фикрини дангал айтди: — Алоҳида яшашни ният қилган бўлсаларинг, майли, эътирозим йўқ. Аммо ҳеч қачон онангни малайликка қўймайман.\n-Онамни ким малай қилмоқчи? – Ҳеч нимадан хабари йўқ Акмалжон гуноҳкор каби боши эгик турган волидасига тикилди. – Ҳеч кимга малай-палай бўлмайдилар. Энди қўлизни совуқ сувга урганизни кўрмай, онажон, — дедию у хотинига шиддатли юзланди: — Биласан, кўчиш ҳақида ҳеч вақт майл билдирганим йўқ. Мен ҳеч ёққа бормайман. Агар кўчгинг келса, ўзинг кўчавер. Харажатингниям бераман.\n-Иш қилган билан ўлиб қолмайман, болам, — деди ниҳоят ўзини тутиб олган Онаси. Бу можароларга у ҳамон ўзини айбдор санаётган эди. – Тинчингга қара. Қаерда бўлсанг ҳам бахтли бўл, болам. Ман розиман.\n-Тинчим – ана шу уйим, ота-онам билан бир ҳаводан нафас олиш! – Акмалжон тахта-полга оёқ нуқиди. – Бепарволик қилибман, Онажон, мени кечиринг…\nЭртаси куни тонгда кўчага чиқаётган Отаси ялтирага зиналарни, озода йўлакни кўриб, елка қисди, жилмайди. Айланиб қайтгач эса эшикда уни очиқ чеҳра билан келини қарши олди:\n-Ассалому алайкум, дадажон.\n-Тилингга шакар, қизим, — деганини ва киприкларига нам чиққанини ўзи ҳам сезмай қолди Отаси. Ўзини сал ўнглаб олгач, қўшиб қўйди: — Йўлак ҳамманики. Ўзим жадвал тузиб бераман.\n-Зиёли оила экан, майли. Рабо ҳам анча пишган, чидамли, — деб кулиб қўйди Отаси.\n← Аввалги Аввалги Жансуг Чарквиани (1931-2017)\nКейинги → Кейинги: Ҳалима Худойбердиева (1947-2018)


Покистонда полиция академиясига қилинган ҳужум оқибатида 50 киши ҳалок бўлди\nЖамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари Покистонда полиция академиясига қилинган ҳужум оқибатида 50 киши ҳалок бўлди\t09:45, 25 октябрь 2016\tПокистоннинг Кветте шаҳрида жойлашган полиция академиясига бир гуруҳ қуролланган жангарилар ҳужум қилиши оқибатида 50 га яқин одам ҳалок бўлди, деб хабар берди “Vesti.ru” нашри.\nМаълумотларга кўра, 25 октябрга ўтар кечаси бир гуруҳ автомат ва гранаталар билан қуролланган жангарилар полициячилар машғулот ўтказадиган марказга ҳужум уюштирган. Бу ерда полициячилар билан бирга 600 нафар кадет ҳам бўлган. Жангарилар 200 га яқин одамни гаровга олган. Махсус бўлинма жангчилари 250 нафар кадетни жангарилар қўлидан қутқарган. Гувоҳларнинг айтишича, воқеа жойидан портлаш, ўқ овозлари эшитилган. Покистон армияси вакилининг маълумот беришича, ҳужумни уч нафар худкуш-террорчи уюштирган, уларнинг белида портловчи модда бўлган. Жангарилардан икки нафари ўлим камарини ишга солишга улгурган, оқибатда жуда кўп одам қурбон бўлган, учинчи террорчи эса Покистон ҳарбийлари томонидан отиб ўлдирилган. Жангарилар қамал қилинганда, Афғонистондаги йўриқчилари билан алоқага чиққан. ОАВларнинг хабар беришича, ҳозирда жангариларни йўқ қилиш бўйича ўтказилган тадбир муваффақиятли якунланган.


Афғонистоннинг Бадахшонида тўпланаётган жангарилар орасида ўзбеклар ҳам бор\nАфғонистон шимоли-шарқидаги Бадахшон вилояти Толибон ҳаракати ва хорижий жангарилар истеҳкомига айланаётгани маҳаллий расмийлар хавотирларига сабаб бўлмоқда. Вилоят расмийларига кўра, сўнгги ҳафталарда бу минтақада ин қурган хорижий жангарилар орасида Ўзбекистон, Тожикистон ва Чеченистон фуқаролари бор. Тожикистон билан чегарадош бу вилоятда жорий ҳафта бошида толиб жангарилари ҳукуматнинг камида 18 аскарини ўлдирган эди.\nТолибон жангарилари Афғонистон шимоли-ғарбидаги Бадахшон вилоятида сўнгги кунларда уюштирган ҳужумлар натижасида ҳукуматнинг йигирмага яқин аскари ҳалок бўлди.\n13 апрель куни Афғонистон мудофаа вазирлиги эълон қилган баёнотда камида 33 нафар аскар “шаҳид бўлди, жароҳатланди ёки бедарак кетди”, дейилади.\nВилоят ҳокимлиги матбуот вакили Аҳмад Навид Фрутан аскаралрининг камида 18 нафари ўлдирилган, улардан саккиз нафарининг бошлари танасидан жудо қилинган, дея билдирди.\nЖангарилар билан ҳукумат кучлари ўртасидаги тўқнашувларнинг катта қисми вилоятнинг Журм туманида 200га яқин толиб жангариси ҳарбий қисмларга ҳужум қилиши ортидан рўй берди.\nТожикистоннинг жанубий қисми билан чегарадош Бадахшон вилояти кейинги пайтларда жангариларни ўзига тортаётган минтақага айланаётгани хавотирларга сабаб бўлмоқда.\nБадахшон вилояти ҳокимнинг ўринбосари Гулмуҳаммад Бедор Озодлик билан суҳбатда, жангарилар, жумладан хорижликлар оила аъзолари билан бу ерга келиб, қўним топмоқда, дея таъкидлади.\n- Вилоятнинг шимолий ҳудудлари Толибон жангарилари томонидан эгалланмоқда. Кейинги пайтда 400 нафар хорижий жангари, ҳамда бошқа вилоятлардан келган толиблардан 600дан ошиғи шимолий ҳудудларда ўзларига истеҳком ясамоқда. Улар ўз оилаларини ҳам олиб келишмоқда,- дейди Бадахшон вилояти расмийси.\nТолибонга яқин хорижий жангари гуруҳлари орасида ўзбекистон фуқаролари борлиги ҳам айтилмоқда. Бадахшон вилояти ҳокими вазифасини вақтинча бажараётган Шовалиуллоҳ Адиб 14 апрель куни Озодликка берган интервьюсида ҳаво исиган сари жангарилар сони янада ошиши мумкинлигидан огоҳлнатирди.\n- Ҳозирча уларнинг сони 200 нафар атрофида, деб тахмин қилинмоқда. Лекин кунлар илиб бориши билан уларнинг сони ошишини башорат қилиш мумкин. Қўлимиздаги маълумотларга кўра, хорижий жангарилар Ўзбекистон, Чеченистон ва Тожикистон каби мамлакатлар фуқароларидир. Бундан ташқари Афғонистонга чегарадош бошқа мамлакатлар вакиллари ҳам бор,- дейди вилояти ҳокими.\nУ ўзбекистонлик жангарилар қайси гуруҳга доир эканини аниқлаштирмади, лекин Афғонистон шимолида Ўзбекистон Исломий Ҳаракати кейинги пайтларда фаоллашганига доир маълумотлар бор.\nЎтган ой охирида ўзини ЎИҲ матбуот вакили, деб таништирган шахс Озодлик радиосига, ўзбек тилида гапирган икки жангари Афғонистон ҳукумат аскарини бошини танасидан жудо қилгани тасвирланган видеони тақдим этган эди. Бу ҳодиса ҳам Афғонистоннинг шимолий вилоятларидан бирида рўй бергани тахмин қилинмоқда. Улар яна 29 нафар афғон аскарини асирликда ушлаб турганларини иддао қилиб, уларни ҳам ўлдириш билан таҳдид қилди.\nОзодликнинг Кобулдаги мухбирига кўра, ўтган ой Толибон таълимини олган уч юзга яқин оила Афғонистон шимолига жойлаштирилган. Бу оилалардан 80 нафари ўзбек мужоҳидлари экани ҳам айтилади.\nАфғонистон расмийлари ҳафта бошида рўй берган тўқнашувларда Бадахшоннинг Журд туманидан жангарилар сиқиб чиқарилгани, лекин позицияларни сақлаб қолиш учун қўшимча кучлар кераклигини айтишмоқда.\n“Вазият ҳозирча назорат остида, лекин тоғли ҳудудларга қочган толиблар хавфсизлик кучларини нишонга олмоқда”, деди вилоят ҳокимлиги матбуот вакили.\nУнинг айтишича, тўқнашувлар натижасида 19 нафар жангари ўлдирилган. Уларнинг 11 нафари хорижий жангарилардир, дея қўшимча қилди Фрутан.


Қуръон – .:: Xadicha.uz\nTag Archives: Қуръон\n04/12/2018\tLeave a comment 264 Views\nИслом тарихида ўзига хос ўрин эгаллаган саҳобалардан бири бу – Абдуллоҳ ибн Масъуд розияллоҳу анҳудир. Улуғ саҳоба Маккада таваллуд топган бўлиб, насаблари: Исми – Абдуллоҳ, куняси – Абу Абдурраҳмон, отаси – Масъуд Бани Зуҳра қабиласидан, Онаси Умму Абд бўлиб, машҳур саҳобалар ичида Исломни олтинчи бўлиб қабул қилган мусулмонлардан биридир. Абдуллоҳ ибн Масъуд розияллоҳу анҳу Исломни қабул қилганидан кейин Қуръони каримни ...\n20/11/2018\t1та изоҳ 334 Views\nБир аёл оғир бетоб эди, докторлар узоғи билан бир икки ҳафтага боради дейишарди. Шу кунларни аёл фақат олти ёшлар чамаси оғлига насиҳат қилиш, уни юпатиш билан отказди. Хонадон аҳли учун оғир мусибат куни етиб келди. Қайнота ва қайнонаси қиздек болиб қолган келинидан, умр ёлдоши вафоли ва меҳрибон, солиҳа аёлидан, эндигина мактабга чиққан қизи, ҳар куни боғчадан қайтишда бир дона гул ...\nҒуборлар ичра муниб қалб…\n19/10/2018\tLeave a comment 316 Views\nАллоҳ таоло инсонни фақат Ўзигагина ибодат қилиш учун яратган.Бу ҳақида Қуръони каримнинг “Зарият” сурасининг 56-оятидада: «Жинларни ва инсонларни фақатгина Менга ибодат қилишлари учунгина яратдим». Биз Аллоҳ таолога ибодат қилишда турли айбу-нуқсонларга йўл қўямиз.Ўзимиз истамаган ҳолда турли каттаю-кичик гуноҳлар содир этамиз. Балки, мана шу гуноҳлар сабабли ибодатмиз тўла-тўкис эмасдир? Гуноҳларимиз учун тавба қилдикми? Хўш, тавбанинг асл моҳияти нима? Гуноҳ нима, балки ...\n“ب” (БЕ) ҲАРФИ\n12/09/2018\t2 изоҳлар 446 Views\nҚизиқарли маълумот: Бу ҳарф Қуръони каримда 11490 марта келган. Ёзилиши: “Бе” ҳарфи ўзидан олдинги ва кейинги ҳарфларга қўшиб ёзиладиган тўрт кўринишга эга. У фақат сатр устида ёзилади.\nВоқеа сураси ҳақида\n19/05/2018\tLeave a comment 827 Views\nУчинчи тоифа охиратдаги энг саодатли кимсалардир: Учинчи тоифа пешқадамлар тоифаси бўлиб бу дунёда иймонга киришда ва Аллоҳ таолонинг ибодати ва тоатида бошқалардан кўра пешқадам бўлганлардир. Улар тавбада ва яхшилик ишларида пешқадамлик қилганлардир.\nҚуръони карим ва ҳадисларда силаи раҳм\n14/05/2018\tLeave a comment 386 Views\nБас, Расулуллоҳ соллаллоҳу алайҳи васаллам: “Агар истасангиз, “Эҳтимол, (иймондан) юз ўгирсангиз, ер юзида фасод қилиб, қардошлик ришталарини узарсиз? Ана ўшаларни Аллоҳ лаънатлади, уларни кар қилди ва кўзларини кўр қилди” ни қироат қилинг”, - дедилар”.\n16/03/2018\tLeave a comment 535 Views\nУламоларимиз айтишича, Қуръоннинг мўмин устида бешта ҳақи бор: уни тиловат қилиш, эшитиш, қодир бўлганича ёдлаш, тушуниш ва амал қилиш.\nҚуръон ва туш масаласи\n08/03/2018\t1та изоҳ 580 Views\nТуш инсон ҳаётининг ажралмас қисми экани ҳаммага маълум. Туш инсонни кўпинча ҳайратга, ташвишга ёки сурурга ҳам солади. Туш кўплаб саволларга ва ечилмаган жумбоқларга сабаб бўлган нарсадир.


Қўшимча қийматга эга миллий маҳсулотнинг 80 фоизи экспортга йўналтирилади - Халқ сўзи\nҚўшимча қийматга эга миллий маҳсулотнинг 80 фоизи экспортга йўналтирилади\n11:59 26 Май 2021 Кластер\n“Ўзбекистон пахта-тўқимачилик кластерлари» уюшмаси ҳамда Ахборот ва оммавий коммуникациялар агентлиги ташаббуси билан Бухородаги “BCT CLUSTER” хорижий корхонасига пресс-тур ташкил қилинди. Тадбир давомида ОАВ ходимлари пахтани етиштиришдан тортиб, хом ашёни тайёр маҳсулот ҳолига келтиргунга қадар бўлган узлуксиз жараён билан танишдилар.\nҚуйидаги мақола ушбу сафар таассуротлари асосида тайёрланди.\nПахта даласидаги инновация\n“BCT CLUSTER” хорижий корхонаси таркибига кирувчи “BCT CLUSTER AGROKOMPLEKS” масъулияти чекланган жамияти Ромитан туманида жойлашган.8 минг гектар экин майдонига эга. Бу ерда ҳар қадамда бир янгиликка дуч келасиз. Чунончи, 2,5 минг гектар ерда томчилатиб суғориш технологияси жорий этилди. Пахтани қайта ишлаш корхонаси замонавий технология билан жиҳозланган. Чигитни қайта ишлаб ёғ ва чорвабоп маҳсулотлар тайёрлашга ихтисослашадиган йирик корхона қурилмоқда. Машина-техника парки реконструкция қилиниб, замонавий шарт- шароитлар яратилди. Ҳар бир техника воситаси қайси далада, қандай иш билан шуғулланаётгани диспетчерлик пункnи орқали назоратга олинган.Корхонада ишловчиларнинг вақтни мазмунли ўтказишлари учун барпо қилинган, кўрса ҳавас қилгулик бинони айтмайсизми?\n— Инновацион технологиялар аллақачон даламизга ҳам кўчиб улгурди, — дейди масъулияти чекланган жамият бош иқтисодчиси Мухтор Нуруллаев. — Мана бир мисол. Тажрибали мутахассис Иноят Нуровнинг ташаббуси билан ғўзага ишлов беришда янги усул жорий этилди. Бунда бир пайтнинг ўзида чопиқ трактори қатор орасини ҳам культивация қилади, ҳам керакли компонентлар билан тўйинтирилган суюқликни ғўза барг қисмига сепади. Иккита жараённи биратўла бажариш орқали бир гектар ердаги пахтага бир марта ишлов беришдан 96 минг сўм тежаб қолинмоқда. Агар 6,5 минг гектар майдонда пахта етиштирилаётгани инобатга олинса, камида 600 миллион сўм маблағ тежалаётгани маълум бўлади.\n«Рўзғоримга қут-барака кирди»\n“BCT CLUSTER AGROKOMPLEKS«да яна бир янгиликка қўл урилди. Бригада усулидан воз кечилиб, иш оилавий пудрат остида йўлга қўйилди. Ҳозир 2200 та оилавий пудратчи фаолият кўрсатмоқда. Ўтабек қишлоғида яшовчи Ўрин Ибрагимов ана шуларнинг бири.\n— Бундан уч-тўрт йилча муқаддам иш излаб Россияга ҳам борганман, — дейди у. — Мусофирчиликдаги қийинчиликларни айтмай қўя қолай. Кластер очилдию менга ўхшаган деҳқонларнинг елкасига офтоб тегди. Қишлоғимга, оилам бағрига қайтдим. Кластерда ишлай бошладим. Рўзғоримга қут- барака кирди .Айниқса, оилавий пудратнинг жорий этилгани яхши бўлди. Мана шу дала — меники. Худди ўз томорқамдай унга меҳр қўйганман. Кетгим келмайди. Насиб этса, гектаридан 40 центнердан ошириб ҳосил оламан.\nЎрин ака чинакам деҳқон. Билимли. Республика газеталари бош муҳаррирлари исми-шарифларини номма-ном айтиб ҳамкасбларимизни ҳам ҳайрон қолдирди. Айтмоқчи, кластерда ишлаш ортидан ҳозир оиласи бюджетига ойига 1 миллион 800 минг сўм пул аванс тариқасида кирмоқда. Йил якуни бўйича яна мўмайгина даромад кўради.16 сотихли томорқасида бир қарич бўш ерни кўрмайсиз. Оғилида қорамоллари бор.\nРомитандаги мазкур кластер шарофати билан 3400 киши ишли бўлди. Ваҳоланки, “BCT CLUSTER AGROKOMPLEKS” ташкил топгунга қадар бу ерда фаолият юритган фермер хўжаликларида атиги 450 киши меҳнат қиларди.\n106,5 миллион АҚШ доллари миқдорида инвестиция ўзлаштирилди\nРомитандаги кластер корхонасида етиштирилаётган пахта Бухоро шаҳрида бунёд этилган замонавий тўқимачилик мажмуасида чуқур қайта ишланмоқда.\n— “BCT CLUSTER” давлатимиз раҳбарининг 2017 йил 19 майдаги «Бухоро вилоятида замонавий пахта-тўқимачилик кластерини ташкил этиш чора- тадбирлари тўғрисида»ги қарорига асосан барпо қилинган, — дейди йигирув, бўяш, тўқимачилик, «Деним» жинси матосига ишлов бериш, тайёр тикувчилик маҳсулотлари ишлаб чиқариш фабрикаларидан иборат “Bukhara Cotton Textile” корхонаси раҳбари Олим Жумаев. — Ушбу йирик лойиҳани амалга ошириш учун жами 106,5 миллион АҚШ доллари миқдорида инвестициялар ўзлаштирилди. Кластернинг фабрикалари Германия, АҚШ, Бельгия, Франциянинг дунё тўқимачилик саноатида етакчи бўлган компанияларида тайёрланган энг замонавий технологик линиялар, асбоб- ускуналар билан жиҳозланган.\nБу ерда ўнлаб йигит-қизларни учратдик. Ҳар бири — ўз ишининг устаси.\n— Жондор туманидаги Ҳазорман қишлоғиданман, — дейди ўзини Нигора Абдулҳақова дея таништирган қиз. — Йигирувчи вазифасида ишлаяпман. Қисқа муддат ичида бу замонавий линияда ишлаш сир-асрорларини ўзлаштирдим.Дурустгина маош оламан.Бу ерда ишлаш мароқли.\nЎзбекистонда биринчи миллий жинси бренди яратилди\nКластер томонидан ўтган йили 21 минг тонна пахта етиштирилиб, ундан қарийб 6 минг тонна ип калава, 300 минг погонометр жинси матоси ва 100 минг дона жинси тайёрланди. Хорижга 7 миллион долларлик маҳсулот экспорт қилинди.\nШу тариқа ушбу йирик лойиҳа ташаббускори, иқтисод фанлари доктори, сенатор Муртазо Раҳматов кўп бор таъкидлаганидек, ўзимизда етиштирилган пахта қўшимча қийматга эга тайёр маҳсулотга айланмоқда. Бошқача айтганда, йиллар давомида хом ашё сифатида килограмми 1,2 – 1,5 долларга сотиб келинган толадан эндиликда 15 – 20 долларлик қўшимча қийматга эга тайёр маҳсулот ишлаб чиқариляпти. Энг муҳими, кластер томонидан Ўзбекистонда биринчи миллий жинси бренди — "В Jeans” яратилди. Харидорларга ушбу ёрлиқ остидаги жинси либосларни етказиб бериш мақсадида Тошкент, Бухоро, Самарқанд ва Наманган шаҳарларида 10 та савдо тармоғи ишга туширилди. Қирғизистоннинг Ўш шаҳрида «Савдо уйи» очилди. Хорижий давлатларда ана шундай 100 та савдо нуқтаси фаолиятини йўлга қўйиш режалаштирилган.\nЙирик ишлар ташаббускорларининг мақсадлари ҳам катта бўлади. Жорий йилда кластер томонидан 26 минг тонна пахта хом ашёси етиштириш, уни бирламчи қайта ишлаш орқали 9100 тонна тола олиш, толани чуқур қайта ишлаш эвазига 8450 тонна калава ип йигириш, кейинги босқичларда 15 миллион погонометр деним жинси матолар тўқиш, ундан 12,5 миллион дона «Деним классик» ва «Деним стрейч» шимлари ишлаб чиқариш кўзда тутилган. Тайёр маҳсулотнинг 80 фоизи экспорт қилинади.\nЎзбекистонга Pfizer вакцинасининг навбатдаги партияси етиб келди\nТошкент вилоятида божхоначилар томонидан сигаретларнинг ноқонуний кириб келиши тўхтатилди


Бола келажакда муваффақиятга эришиши учун унга нималарни ўргатиш керак? - Farzand.uz\nБола келажакда муваффақиятга эришиши учу...\nБола келажакда муваффақиятга эришиши учун унга нималарни ўргатиш керак?\nҲар бир ота-она ўз фарзандига яхшилик тилайди. Лекин битта ёмон томони бор: болани келажакка тайёрлашни чин кўнгилдан орзу қилган ҳолда биз уни тажрибаларимиз асосида тарбиялаймиз. Ва бу тажрибаларимиз ўзимиз билан бирга қанчалик тез эскираётганини ўйлаб ҳам кўрмаймиз.\nБолага нималарни ўргатиш керак?\n1. Ёдлаб олмаслик\nЁдда сақлаш қобилияти бўйича одамлар аллақачон компьютер ва роботлардан енгилган. 10 йил давомида мактаб ўқувчисининг бошига назарий жиҳатдан жойлаштириш мумкин бўлган билимлар ҳажми 1 Гб дан ошмайди.\nКомпьютерларга келганда эса, алоҳида олинган электрон ҳисоблаш мосламасининг хотираси шу йили 160 Тб га етди.\nДемак, агар сиз илгаригидек фарзандингизнинг хотирасини кераксиз маълумотлар билан тўлдириш керак деб ҳисобласангиз, унда шуни унутмангки, сизнинг болангиз ҳозирданоқ машиналардан ютқазиб бўлди. У ўзининг ҳамма вақтини ва кучини кераксиз маълумотларни ёдлашга сарфлади, унинг тенгдош рақиблари эса бу вақт ичида бошқа муҳимроқ малакаларга эга бўлди.\n2. Янги нарсалар учун очиқ бўлиш\nБоланинг мактаб йилларидан оладиган энг муҳим малакаси — ўрганишга бўлган қобилият ва хоҳиш.\nБунинг учун эса таълим олиш жараёнини ўқувчи учун оғир ва қўрқинчли юк бўлмайдиган қилиб ташкиллаштириш жуда муҳим ҳисобланади.\n3. Ҳақиқий қизиқарли нарсаларга эътибор қаратиш\nҲозирги вақтда ётиқ ҳолатдаги мавқега эришиш биринчи ўринга чиқди. Бу юқорига кўтарилишга интилмасдан, ўзига ёқадиган иш билан шуғулланишни билдиради. Бунда сиз мукаммаллашиб борасиз, сизнинг асарларингиз кундан-кунга яхшиланиб боради.\nБиронта ҳам робот буюмни ясашда одам каби унга ўз меҳрини бера олмайди. Демак, охир-оқибат айнан ўша меҳр қўйилган иш фарзандингиз учун ҳаётда ўз ўрнини йўқотишдан сақлаб қолувчи бўлиб хизмат қилиши мумкин.\nМартабасини оширишга 15—20 йил ажратилган ўтмишдаги одам учун бир-икки йил сусткашлик қилиш — бу жуда жиддий муддат. Келажак одами учун эса бир-икки йил — бу ҳамма томонга назар ташлаш ва бошқа истиқболларни кўриш имконияти ҳисобланади.


27 январь, 2021, 19:10\nТеглар:Поль Погба | Челси\nТўғриси, у билан қисқа муддат бирга бўлган бўлсакда, жуда илиқ хотиралар қолди\nАйни дамда, Нголо Кантенинг ўйинлари кескин пасайиб кетгани бор гап. Ҳозирда, «Лестер»даги ёки Антонио Контенинг «Челси»сидаги Нголони кўра олмаяпмиз. Кантенинг фаолиятидаги пасайиш сабабли у ҳақида мақола ёзиш мақсадида интернетни «ковлаштираётган» эдим. Ногоҳ кўзимга, анча аввал бир нечта хориж сайтларида эълон қилинган қизиқарли воқеага кўзим тушиб қолди. Тўғриси, ўқиб таъсирландим. Кантенинг шахс сифатида қалби буюклигига шахсан менда ҳеч қандай шубҳа қолмади. Эскирган бўлсада, одамийликнинг энг юқори намунаси бўлган воқеани сиз азизларга ҳам илиндим.\n«Челси» машғулотлар базасидан эрта чиққан Нголо Лондондан Парижга экспресс тезюрар поездга чипта харид қилди. Унинг оиласи Парижда истиқомат қилар, футболчи вақт топиши билан оиласига шошиларди.\nҚаҳрамонимиз ўз клубида энг катта маош олсада, қийинчиликда катта бўлгани учун пулларни ҳавога учиришни ёқтирмайди. Унинг оиласи каттагина бўлиб, ака-укаларини ёлғизлатиб қўймайдиган қаҳрамонимиз ҳамма учун бирдек қайғуради. У ўзининг камтарона миникупер машинасида вокзалга келди ва чипта харид қилиш учун касса олдига яқинлашди. Уни таниб қолган лондонликлар дастхат сўраб анча вақтини олиб қўйишди. Камтарин Нголо ҳеч кимни дастхатсиз қолдирмади ва чипта олишга зўрға улгурди. Вокзалда поездини кутиб ўтирган чоғида соатига қараса, аср намози ўтиб кетишига озгина қолипди. Қаҳрамонимиз яратганга ибодат қилиш учун масжидга шошилди…\nАср намозидан сўнг дуо қилиб узоқ қолиб кетди шекилли вокзалга қайтганида экспресс кетиб бўлган эди. Канте бироз нима қилишни билмай турди. Уйдагиларга қўнғироқ қилди ва кеч қолишини айтиб, яна масжид томон йўналди чунки ҳадемай шом намозига азон айтилиши керак эди. Шом намозини адо қилган «Челси» ярим ҳимоячиси масжиддан чиққанида эшик тагида 4 йигит уни кутиб туришар эди…\nУлар Нголо билан қучоқлашиб кўришишди ва узоқ суҳбатлашиб қолишди. Лондондга ишлашга келган йигитлар ўзлари севган футболчини масжидда кўриб қувонишганини изҳор қилиб уйга таклиф этишади. Нголо эса самимий табассум билан рози бўлади. Келиб чиқиши покистонлик бўлган йигитлар ўша куни қаҳрамонимизни қўлдан келганча меҳмон қилиб, ярим тунгача суҳбатлашиб, «Play Station» ўйнаб ўтиришади. Улар Нголони шу ерда беҳижолат тунаб қолиши мумкин эканлигини айтиб қолишини сўрашади. Камтарин футболчи эса худди ўзи сингари мусофир йигитларнинг юзларидаги ялинчоқ ифодага қараб йўқ дея олмайди ва покистонлик муҳожирларнинг 2 хонали ижара уйларида тунаб қолади.\nБомдод намозидан сўнг йигитлар уни вокзалгача кузатиб чиқишади ва биродарлари билан қучоқлашиб хайирлашишдида ортга қайтишади…\nУшбу воқеани ўзлари ишлайдиган заводдаги ҳамкасбларига айтиб беришганида ҳеч ким ишонмайди… Йигитлардан бири ўз уйида Нголо билан «Фифа 18» ўйнаб ўтирган суратини Инстаграмга жойлаштиради ва бу бир зумда тренд мавзуга айланади. Қизиқувчан инглиз журналистлари ушб мавзу юзасидан суриштирув ишларини олиб боришади ва вазиятни ойдинлаштиради. Нголо ўша куни акасининг туғилган кунига шошилиб кетаётган экан. «Чесли» футболчиси клуб мутасаддиларидан 2 суткага уйга бориб келишга рухсат сўраган экан. Мусофир биродарларининг илтимосини рад эта олмаган Нголо аслида ўша куни камтарона меҳмондорчиликдан сўнг яна клуб базасига қайтиб кетган еди…\nДарҳақиқат, ҳафтасига 500 минг АҚШ доллари ишлаб топсада ўзлигини йўқотмаган канте бутун дунё мусулмонларини яна бир бор ҳайратга солди. Канте мусофирларнинг уйида улардан қўрққани ёки уялгани учун эмас, инсонийлик важидан қолди.Биродарларининг ярим кўнглини\nчўктирмаслиги учун ўз истакларига қарши чиқсада уларни хушнуд қила олди …\nДарҳақиқат, Нголо ҳар жабҳада бугунги кун футболчилари учун ўрнак бўла олади. Пол Погба Жаҳон чемпионлигини қўлга киритгач, «L'equipo» нашри учун каттагина интервью берган эди. Ўша суҳбатда, «Манчестер Юнайтед» футболчиси Нголо ҳақида таъсирланиб сўзлаган, унинг ҳаётда қанчалар камтарин эканлигини ифодалаб берган эди.\n«Биласизми, у ўзгача. У сира бизга ўхшамайди. Ундаги камтарлик ва уятчанлик бугунги авлод футболчилари учун умуман бегона. Биз Аргентинани мағлуб этган ўйинимизда у энг катта ишни бажариб берди. Биз учрашув олдидан Лео Мессини қандай қилиб бўлсада тўхтатиб қолишимиз лозимлигини билар эдик. Энг қийин вазифани Кантега юкладик. У ўша учрашувда Мессига ҳеч қандай имкон қолдирмади. Ўйиндан кейин кийиниш хонасида катта байрам уюштирдик. У эса, бир чеккада индамай жилмайиб ўтирар эди. Ваҳоланки айнан у байрамнинг асосий сабабчиси эди. Финалдан сўнг, совринни бизга топширишди. Эсдалик учун барча футболчилар расмга тушдик. Кейин ҳамма алоҳида суратга тушди. Қарсам Канте ийманиб бир четда турибди. Уни журналистлар суратга тушишга зўрға кўндирди. Канте тортиниб бўлсада медиа олам вакилларининг илтимосини бажарди. Тўғриси, у билан қисқа муддат бирга бўлган бўлсакда, жуда илиқ хотиралар қолди.»\nДарҳақиқат, қимматбаҳо машина ёки олмос билан безатилган соат футболчининг даражасини билдирмайди. Бу унинг имижига таъсир кўрсатиши мумкин, бироқ шахс сифатида ўсишига ёрдам бермайди. Канте бугунги кун футболчилари учун чинакам намуна.


Пентагон норозиликлар бўлаётган Миннеаполис шаҳрига қўшин...\n31.05.2020 08:31 0 1836\nАҚШ мудофаа вазирлиги ҳарбий полиция қўшинларига шай ҳолатга келишни буюрди. Қўшин норозилик намойишлари бўлаётган Миннеаполис шаҳрига киритилиши мумкин.\nНамойишлар бир неча кундан буён давом этиб келмоқда. Эслатиб ўтамиз, Миннеаполис шаҳрида қора танли Жорж Флойд полициячи томонидан бўғиб ўлдирилгандан сўнг одамлар кўчага чиқиб кетган эди.\nАҚШда шаҳарларга қўшин киритиш ҳолатлари жуда кам учрайди. Айни вақтда Шимолий Каролина ва Нью-Йоркдаги қўшинлар шай ҳолатда турибди, аскарларга 4 соат ичида шаҳарда тартиб ўрнатишга тайёр туриш буюрилган. Шунингдек Колорадо ва Канзас штатидан ҳам бир кун ичида аскарлар етиб келиши кутилмоқда. Умумий жиҳатдан 800 нафар аскар жўнашга шай ҳолатга келтирилган.\nКоронавирус Кеча, 12:32\nАҚШда навбатдаги ковидрекорд — бир кунда салкам 60 минг бемор\nАмерикада маош эвазига қабристонда яшаш таклиф этилди\nХориж 09/07, 18:01\nАмерика элитасини кийинтириб келган бренд инқирозга учради


ОАВ: Алишер Усмонов 600 млн доллар эвазига 156 метрли яхта сотиб олди\n17:37 / 23.05.2016\nGTSpirit порталида кўп профилли USM Holdings холдинги акционери, россиялик миллиардер Алишер Усмоновнинг Германияда янги яхта сотиб олгани ҳақида маълумот берилди. Унга кўра, 156 метр узунликдаги бу яхта 600 млн доллар эвазига харид қилинган.\nЯхта Бремендаги Lurssen номли кемасозлик билан шуғулланувчи компания томонидан қурилган. Яхтанинг қурилиши бир неча йил давом этган ва у бир неча ой давомида денгизда синовдан ўтказилгач, Усмоновга топширилган.\nРоссиялик миллиардер бу яхтага онаси шарафига "Дилбар" номини бергани айтилган. Яхта 21 май куни Германиядаги портни тарк этган.\nМаълум қилинишича, бу яхтага жами 120 киши жойлашади: 40 нафар мижоз ва 80 нафар экипаж аъзолари. Кема дизайни билан Монакодаги Espen Oeino бюроси шуғулланган.\nМаълумот учун, Усмонов 2008 йилда ҳам қимматбаҳо яхтага эга бўлганди. Биринчи яхта нархи 100 млн евродан 200 млн еврогача бўлгани айтилган.


Ўз руҳий саломатлигингиз учун мулоқот қилишни тўхтатиш керак бўлган одамлар типлари • NeMolchi.uz\nBosh sahifa Jabrlanganlarga maslahat Ўз руҳий саломатлигингиз учун мулоқот қилишни тўхтатиш керак бўлган одамлар типлари\nЎз руҳий саломатлигингиз учун мулоқот қилишни тўхтатиш керак бўлган одамлар типлари\nАтрофимизда турли одамлар учрайди: улар турли феъл-атвор, фикрлар ва дидга эга. Дўстликда айтилмаган битта қоида бор – дўстингизни борича қабул қилинг.\nДўстлик — муқаддасми? Умуман олганда, ҳа. Фақат бу мулоқот руҳий саломатлик учун емирувчи бўлмаслиги керак. Қандай одамлар билан мулоқотни чеклаган маъқул?\nБу ерда токсик ота-оналар ҳақида ўқишингиз мумкин.\nДоимий танқидчи. Танқид ўринли ва ўсишингизга ёрдам берсагина ҳайрлидир. Лекин сизга мунтазам равишда бундоқ қарадинг, ундоқ кийиндинг, ёмон қарадинг, деб танқид қилишаверса, бу яхшиликка олиб келмайди. Сўзсиз у яхши бажарарди, сиз эса…\nКўнглини олиш қийин бўлган одамлар. Сиз бананли торт сотиб олдингиз, дўстингиз эса норози: шоколадлиси яхшироқ; сиз телефон ютиб олдингиз, лекин суҳбатдошингиз дарҳол гапингизга аралашиб, “ноутбук ютсанг яхшироқ эди”, деб асабга тегади. Ҳуллас доимо ҳамма нарсадан норози. Бунда ўша одам ўзини талабчан деб ҳисоблайди. Қизиғи, бундай одамлар айнан ўзларига нисбатан кўпинча талабчан эмас, фақат атрофдагилардан талаб қилгани-қилган.\n«Бу мусиқа тентаклар учун, уни қандай тинглаяпсан?», «Мен бунақасини емайман, ўзи буни қандай еяпсан?» — бу сўзларни ўзгаларнинг истакларини қабул қилмайдиганлар ишлатади. Улар учун фақат ўзларининг фикри ва қарашлари тўғри, бошқаларники эса “меъёрга” тўғри келмайди.\nОрзуларни бузувчилар. «Сени? Бўлим бошлиғи қилибми? Уй ишларига улгурасанми, яхшилаб ўйлаб кўр», «Инглиз тили сенга нега керак? Барибир ҳеч қаерга бормайсан», «Йогани бошингга урасанми? Энди ўша жинниларга ўхшаб юрасанми?» — бундай одамлар билан мулоқот қилиш жуда қийин. Ўз қувончингни бўлишмоқчи бўлсанг-у, бундай дўстлар эса барча орзуларингни бир онда бузиб ташлашга тайёр. Одатда улар сизнинг муваффаққиятларингизни қабул қилишга ожиз.\nЭски одат бўйича қолган дўстлар. Кўпчилик мактабдаги синфдошлари дўст бўлиб қолади. Сиз шундай инсонлар тоифасига кирсангиз ва синфдошлар билан дўстлик сизни фақат хурсанд бўлса – бу жуда яхши. Лекин дўстлик “шундай бўлиши керак” тоифасидан бўлса, унинг асло кераги йўқ. Одамлар улғайиб, ўзгаради ва энди қизиқишларингиз тўғри келмаётгани табиий ҳол. Эҳтимол, бирингиз маънавий томондан ўсиб, иккинчи томон билан мулоқот унга ҳузур бермаётгандир. Йўлингиз бир бўлмаган одамлар билан мулоқотни тўхтатишдан қўрқманг.\n«Шуям муаммо бўлди-ю, мана, мен…», «Шунга ҳам сиқиласанми, менда бундан баттари бўлган». Ўзгаларнинг бошидан ўтказганини қадрсизлантириш – жуда ёмон. Дўстликда эса у умуман ўринсиз. Дўстингиз сизни қўллаб-қувватламаса ва аксинча, сизнинг туйғуларингиз унинг учун ҳеч нарса англатмаслигини кўрсатса, бундай дўстликни ортиқ чўзиб ўтирманг, мулоқотни узил-кесил тўхтатинг.\nСизни беҳурмат қилиб, орқангиздан гапирадиганлар ҳам дўстларингиз сафидан олиб ташланиши керак.\nАтрофингизга қаранг. Агар дўстларингиз сизни орқага тортаётган бўлса (сиз ташламоқчи бўлган ёмон одатлар, унутишни хоҳлаган хотиралар), айнан ўша дўстларни ўтмишда қолдиринг. Инсон ресурслари чексиз эмас ва бундай дўстлик нафақат кучни тортиб олади, балки руҳиятингизга ҳам зарба беради.


Сана: 30 Сентябрь 2017 Курилди: 236 Изоҳ: 0\n«Chevrolet.uz» савдо портали харидорга ўзи учун керакли автомобиль модели, ранги, мос келувчи тўплами, шунингдек, автомобилни харид қилиш мақсадида ариза бериш учун энг яқин автосалонни танлаш имконини беради.\nАриза беришдан аввал бўлажак харидор ўзи харид қилмоқчи бўлган автомобиль тури ҳақида барча маълумотларни визуал форматда олиши мумкин. Автомобильнинг интерьери ва экстерьери, айнан шу тўпламга доир мавжуд функциялари билан танишиш ҳамда автомобиль харид қилиш учун аризани расмийлаштириш имконияти яратилган.\nШундан сўнг харидор ўзи учун қулай бўлган усулда шартнома расмийлаштириш ва пул маблағларини тўлашга ўз навбати яқинлашаётганини кузатиб бориши мумкин.Янги тизим автомобиль харид қилишнинг барча босқичлари шаффоф бўлишини таъминлашга қаратилган.\nКалит сўзлар: қилиш, харидор, харид қилиш, харид, расмийлаштириш, мумкин, бўлган, барча, ариза, автомобиль харид, автомобиль


Мисрдан воситачилар Ғазога музокара ўтказиш учун келишди\n13 May 12:02 / Published in Жаҳон\nМисрдан делегация бугун Ғазога этиб келди. Унинг вазифаси минтақада ўт очишни тўхтатиш ва тинчликни таъминлашга қаратилган қирғоқ анклавини назорат қилувчи Хамас ҳаракати раҳбарияти билан музокаралар олиб боришдир.\nУнга кўра, Миср разведка хизмати вакиллари ярим тундан кейин Исроилнинг ракета зарбалари қурбонларини қабул қилиш учун очилган Рафаҳ назорат пункти орқали чегарани кесиб ўтдилар. «Биз қон тўкилишини тўхтатиш ва Ғазо сектори аҳолиси азобини энгиллаштириш учун иш олиб бормоқдамиз,» дейди манба. «Биз ҳарбий эскалацияни тўхтатиш учун Исроил билан ҳам интенсив маслаҳатлашувлар ўтказмоқдамиз».\nАнъанага кўра Фаластин ва Исроил ўртасида воситачи бўлган Қоҳира ҳар икки томон билан алоқа қилиш орқали сулҳни муддатидан олдин тўхтатишни давом эттиради. Миср разведка хизматининг иккита делегатсияси Ғазо ва Тел-Авивга бориши режалаштирилган эди. Бироқ, чоршанба куни Ал Арабия телеканали манбаларига асосланиб, Исроил Миср воситачиларини ХАМАС билан қисқа муддатли сулҳ ва раддия радикал ҳаракатига қарши кенг кўламли операция тугашидан олдин рад этиш тўғрисида хабардор қилганлигини айтди.\nМиср ҳукумати 12-16 май кунлари Рамазон ҳайити таътилида Рафаҳ назорат пунктини ёпди. Шошилинч тиббий ёрдамга муҳтож бўлган юзлаб ярадорлар учун истисно қилинган.\nСинай ярим оролининг касалхоналари, биринчи навбатда Эл-Ариш шаҳри ва унга яқин жойлашган Бир-ел-Абд қишлоғи бир кун олдин туну кун ишлашга ўтказилди, шифокорлар ва тиббиёт ходимлари ҳафта охири бекор қилинди. Биринчидан, оғир ярадорлар Мисрга етказилади. Ғазо касалхоналари энди қурбонлар оқимига дош беролмаяпти.\nУшбу тунги соатларда Исроил ва Фаластин радикаллари ракета зарбаларини алмашишни давом эттирмоқдалар.\nTagged under: АЪЗО, воситачилар Миср, МУЗОКАРАЛАР


Зеленский Эрдоғанга Путин билан учрашиш истагини айтди\nВладимир Зеленский Туркия президенти Ражаб Тоййиб Эрдоған билан телефон орқали суҳбат чоғида Россия президенти Владимир Путин билан учрашмоқчи эканлигини айтди.\nТОШКЕНТ, 31 май — Sputnik. Владимир Зеленский Туркия президенти Ражаб Тоййиб Эрдоған билан телефон орқали суҳбат чоғида Россия президенти Владимир Путин билан учрашмоқчи эканлигини айтди. Бу ҳақда Туркия ташқи ишлар вазири Мевлут Чавушўғли маълум қилди.Шунингдек, Мевлут Чавушўғли Туркия Россияга қарши санкцияларга қўшилмаслигини билдирди.8 июн куни Сергей Лавровнинг Туркияга ташрифи кутилмоқда.\nукраина, владимир зеленский, владимир путин, тойиб эрдўғон\nCC BY 4.0 / Офис президента Украины / Президент Украины Владимир Зеленский и президент Турции Тайип Эрдоган\nТуркия ташқи ишлар вазири Чавушўғли: Зеленский Эрдоғанга Путин билан учрашиш истагини айтди.\nТОШКЕНТ, 31 май — Sputnik. Владимир Зеленский Туркия президенти Ражаб Тоййиб Эрдоған билан телефон орқали суҳбат чоғида Россия президенти Владимир Путин билан учрашмоқчи эканлигини айтди. Бу ҳақда Туркия ташқи ишлар вазири Мевлут Чавушўғли маълум қилди.\n"Кечагина, музокаралар чоғида Зеленский Путин билан учрашиш истагини билдирди. Туркия ўз интилишларини давом эттирмоқда", - деди Чавушўғли “Анадолу” агентлиги муҳаррирларининг саволларига жавоб берар экан.\nШунингдек, Мевлут Чавушўғли Туркия Россияга қарши санкцияларга қўшилмаслигини билдирди.\n8 июн куни Сергей Лавровнинг Туркияга ташрифи кутилмоқда.


КИЧИК КОРХОНА ИШ БОШЛАДИ » Bulung‘ur hayoti газетаси\nGazeta: admin Қўйилган сана: 3-05-2018, 09:47 Рукун: Янгиликлар / ТУМАН ХАЁТИ Кўрилди 789\n“Килдон” маҳалласида яшовчи тадбиркор Бахтиёр Бурхонов ташаббуси билан маҳалла марказида “Элбек Файз” кичик корхонаси ишга туширилди.\n- Кўпдан буён ташландиқ ва эътибордан четда қолган эски бино ўрнида кичик корхона очиш тўғрисидаги фикримни маслаҳат тариқасида маҳалла оқсоқолига тушунтирдим, - дейди тадбиркор Бахтиёр Бурхонов. - Маҳалла раиси Турсунқул Бобоқулов бу фикримни маъқуллади ва:\n- Яхши ўйлабсан, ташаббусингга қўшиламиз. Биздан нима ёрдам керак бўлса бемалол айтавер, - деди.\nСўнг тегишли ҳужжатлар асосида иш дастлаб эски бинони суриб ташлашдан бошланди. Янги лойиҳа асосида замонавий бино қурилди. Қурилишга 100 миллион сўм пул харажат қилинди. 70 миллионга эса Хитой технологияси асосида яратилган замонавий асбоб-ускуналар сотиб олинди. Айни пайтда корхонада 10 нафар киши доимий иш билан таъминланди. Корхона ҳудудида кийимларни кимёвий тозалаш, турли ҳажмдаги мебеллар ишлаб чиқариш, “Бегойим” гўзаллик салони ва келин-куёвлар либосларини тикиш ишлари амалга оширилмоқда. Келгусида тадбиркорларга берилаётган имтиёзлардан фойдаланиб, кредит асосида тикув машинкалари олиб, коллежни битирувчи қизларига ишчи ўринлари яратиш режалаштирилган.\nКорхона ишга тушгани яхши бўлди, - дейди маҳалла фуқароси Дилмурод Хўжаназаров. - Куртка ва костюмларни тозалаш учун атайлаб шаҳарга бориб, овора-ю-сарсон бўлардик. Уйда ювилган котюм-шимларни эса ишга, кўчага, тўй-маъракаларга ҳавас билан кийиб бориб бўлмас эди. Корхона ишга тушган куни қаторасига иккита костюм ва курткаларимни янгидай қилиб беришди. Шу ерда ишлаётганларнинг қўли дард кўрмасин.\nЯНГИ НОН ЦЕХИ ИШГА ТУШДИ


Тошкентда эртага кечга томон ҳаво ҳарорати пасайиб, қор ёғиши мумкин | Бир пиёла чой\n← Тарихдаги энг кўп ўлим ҳолатига олиб келган эпидемия сабаби маълум қилинди\nСамарқандда помидор комбайнда териб олинмоқда →\nТошкентда эртага кечга томон ҳаво ҳарорати пасайиб, қор ёғиши мумкин\tPosted on October 17, 2016\tby birpiyolachoy 18 октябрь, сешанбага ўтар кечаси ва сешанба куни кундузи Ўзбекистоннинг қатор ҳудудларида, хусусан, Тошкент шаҳрида қор ёғиши кутилмоқда. Бу ҳақда «Ўзгидромет» маркази хабар бермоқда.\nҲаво ўзгариб туради, вақти-вақти ёмғир ёғади, кечга томон қорга айланиши мумкин. Шамол ғарбдан сониясига 5—10 метр тезликда эсади, 12—17 метргача кучайиши мумкин. Ҳарорат кечаси +8…+10 даража илиқ, кундузи +10…+12 даража илиқ бўлади, кечга томон +4…+6 даража илиқгача пасаяди.\nҚорақалпоғистон Республикси ва Хоразм вилояти\nҲаво ўзгариб туради, кечаси ёмғир ёғади, айрим жойларда қорга айланиши мумкин, кундузи ёғингарчилик кутилмайди. Шамол ғарбдан сониясига 7—12 метр тезликда эсади, баъзи жойларда 15—20 метргача кучайиши мумкин. Ҳарорат кечаси +1…+6 даража илиқ, кундузи +5…+10 даража илиқ бўлади.\nҲаво ўзгариб туради, ёмғир ёғади, кечга томон айрим жойларда қорга айланиши мумкин. Шамол ғарбдан сониясига 7—12 метр тезликда эсади, баъзи жойларда 15—20 метргача кучайиши мумкин. Ҳарорат кечаси +3…+8 даража илиқ, кундузи +7…+12 даража илиқ бўлади.\nТошкент, Самарқанд, Жиззах, Сирдарё ва Қашқадарё вилоятлари\nҲаво ўзгариб туради, ёмғир ёғади, баъзи жойларда кучли бўлиши мумкин, кечга томон айрим жойларда қорга айланиши мумкин. Шамол ғарбдан сониясига 7—12 метр тезликда эсади, баъзи жойларда 15—20 метргача кучайиши мумкин. Ҳарорат кечаси +5…+10 даража илиқ, кундузи +8…+13 даража илиқ бўлади.\nҲаво ўзгариб туради, айрим жойларда бироз ёмғир ёғиши мумкин. Шамол ғарбдан сониясига 7—12 метр тезликда эсади, баъзи жойларда 15—20 метргача кучайиши мумкин. Ҳарорат кечаси +11…+16 даража илиқ, кундузи +15…+20 даража илиқ бўлади.\nҲаво ўзгариб туради, ёмғир ёғади, баъзи жойларда кучли бўлиши мумкин. Шамол ғарбдан сониясига 7—12 метр тезликда эсади, баъзи жойларда 15—20 метргача кучайиши мумкин. Ҳарорат кечаси +5…+10 илиқ, кундузи +13…+18 даража илиқ бўлади.\nЎзбекистоннинг тоғли ҳудудлари\nҲаво ўзгариб туради, ёғингарчилик бўлади, баъзи жойларда кучли бўлиши мумкин. Шамол ғарбдан сониясига 7—12 метр тезликда эсади, баъзи жойларда 15—20 метргача кучайиши мумкин. Ҳарорат кечаси 0…+5 даража, кундузи +5…+10 даража илиқ бўлади.\nФото: Instagram / @thetashkent\nBo'lishamiz:TwitterFacebookGoogleLike this:Like Loading...\tThis entry was posted in Uncategorized. Bookmark the permalink.\t← Тарихдаги энг кўп ўлим ҳолатига олиб келган эпидемия сабаби маълум қилинди


Home Page > > Навоий вилояти ҳокими К.Б.Турсуновнинг вилоят аҳолисига Янги йил табриги.\nАзиз ва қадрли ҳамюртлар!\nЖонажон Ўзбекистонимиз тараққиётининг навбатдаги босқичида яна бир байрамни эзгу ниятлар ва улкан режалар билан кутиб олмоқдамиз.\nБарчангизни юртимизга қутлуғ қадамлар билан кириб келаётган Янги — 2019 йил билан самимий муборакбод этаман!\n2018 йил билан хайрлашар эканмиз, қалбимизни амалга оширилган оламшумул янгиланишлар ифтихори, ўтган умримиздан миннатдорлик туйғулари эгаллаб турибди. Бунёдкор ва меҳнаткаш халқимиз билан бирга қўлга киритган юксак марра ва ютуқларни шукроналик билан кўз ўнгимиздан ўтказиб, кўзлаган мақсадларимизга эришдик, 2018 йил ҳар бир жабҳада юксалиш, ривожланиш йили, барчамиз учун самарали ва хосиятли йил бўлди, деб айтишга ҳақлимиз!\nКуни кеча Муҳтарам Президентимизнинг мамлакат парламентига Мурожаатномасини тинглаб, вилоятимиз аҳли қалбида шукроналик ҳисси янада ошди, юртимиз тараққиётига дахлдорлик туйғуси янада жўш урди, дея ишонч билан айта оламан.\nАйниқса, 2019 йилнинг «Фаол инвестициялар ва ижтимоий ривожланиш йили» деб эълон қилиниши 2018 йилда барча соҳаларда амалга оширган ишларимизни келгуси йилда янада юксалтиришга имкон бериши, шубҳасиз.\nЗеро, юртбошимизнинг таъбири билан айтганда, «инвестисия — бу иқтисодиёт драйвери, ўзбекча айтганда, иқтисодиётнинг юраги, десак, муболаға бўлмайди».\nМурожаатномада жумладан, 2019 йилда очиқ иқтисодиёт, соғлом рақобат, ишбилармонлик муҳитини тараққий эттириш, инвестициявий ҳамкорлик ва туризмни янада ривожлантириш, қонун устуворлигини таъминлаш ва суд-ҳуқуқ соҳасини такомиллаштириш, тадбиркорлик фаолиятини кенгайтириш орқали аҳоли бандлигини таъминлаш каби йўналишларда амалга оширилиши лозим бўлган устувор вазифалар белгилаб берилди.\nШунингдек, ушбу дастуриламал ҳужжат давлат бошқарув тизимини ислоҳ қилиш ва маҳаллий бошқарув органлари фаолиятини эркинлаштириш, конституциявий тизим, чегаралар дахлсизлиги ва ташқи сиёсатни янада такомиллиштириш борасида 2019 йилда бажарилиши керак бўлган муҳим ишларни ҳам ўзида мужассам этган.\nДарҳақиқат, халқимизнинг ўз умридан, тақдиридан миннатдор бўлиши учун ислоҳотларнинг янги босқичига қадам қўйдик. Президентимизнинг «Обод қишлоқ» ва «Обод маҳалла» ғояси юртимиз қишлоқ ва маҳаллалари қиёфасини бутунлай ўзгартириб юборди. Кўнгилларга кўчган ободлик халқимиз онгу тафаккурини юксалтирди. Шаҳарга тенглашаётган кўркам ва гўзал қишлоқлар, замонавий технологиялар билан жиҳозланган янги корхоналар, янги йўллар бунёд этилди. Замондошларимизнинг фаровон ҳаёт кечириши учун фойдаланишга топширилган юзлаб янги турар жой бинолари минглаб оилалар қувончига қувонч қўшди, қалбига ёруғлик бахш этди.\nШунингдек, «Ёшлар — келажагимиз», «Ҳар бир оила — тадбиркор» Давлат дастурлари доирасида ҳамда фермер, деҳқон хўжаликлари ва томорқа ер эгаларини қўллаб-қувватлаш жамғармаси маблағлари эвазига юзлаб лойиҳалар амалга оширилди ва бундан ёшлар, аҳолимизнинг турли қатлами вакиллари баҳраманд бўлди. Бу йўналишдаги ишларимиз яна давом этади, албатта.\nЭнг муҳими, Муҳтарам Юртбошимиз «Янги Ўзбекистон тараққиётига ҳисса қўшиш — Яратганнинг ўзи бизга берган тарихий имконият» эканини алоҳида таъкидлади.\nМуҳтарам Президентимизнинг барчамизни илҳомлантирган, янги марралар сари садоқат ва ҳалоллик билан хизмат қилишга чорлаган Мурожаатномасида белгиланган вазифаларни меҳнаткаш ва бунёдкор, мард ва олижаноб халқимиз билан биргаликда бажариш ҳам қарз, ҳам фарздир.\nШу ўринда, ўтаётган йилни бизга елкадош бўлиб, ёруғ юз билан якунлаётган, табиатнинг барча инжиқликлари, ҳаётнинг синовларидан мардонавор ўтган матонатли деҳқону чорвадорларга, машаққатли касб соҳиби бўлган олтинтопар кончиларга, эл дастурхонини улуғ неъмат — нонга тўлдирган заҳматкаш ғаллакорларимизга, улкан бунёдкорлик ишларини амалга ошираётган қўли гул қурувчиларга, шу азиз Ватанга садоқатли, билимли ёшларни тарбиялаётган қадрли устоз ва мураббийларга, инсон саломатлиги йўлида тунларни бедор ўтказаётган шифокорларга, илм ва фан жонкуярлари — зиёлиларга, тинчлигимизни кипригида асраётган мард ва жасур ўғлонларимизга, демократик ислоҳотларни янада чуқурлаштиришга ҳисса қўшаётган қайноққалб ёшлар ва барча-барчага муносиб хизматлари учун чин юракдан ташаккур айтаман.\nОна Ватанга чексиз муҳаббатимиз, садоқатимиз, юртимизнинг эртанги кунига ишонч, дўстлик ва ҳамжиҳатлик кучимизга куч, ғайратимизга ғайрат қўшишига, янги марраларни забт этишимизда мададкор бўлишига, яхши ният билан бошлаган ҳар бир хайрли ишимиз ўнгидан келишига аминман!\nҚадрли юртдошлар! Азиз навоийликлар!\nЯнги йил кириб келишига саноқли дақиқалар қолди. Ана шу ҳаяжонли ва қутлуғ лаҳзаларда 2019 йил барчангизга омад ва бахт олиб келишини, Янги йилда ҳар бир оилага фаровонлик, ҳар бир инсон ҳаётида яхши ўзгаришлар, соғлик, омонлик бўлишини истайман. Буюк Ўзбекистонимизда тинчлик ва осойишталик барқарор бўлсин! Бир-биримизни қадрлаш, меҳр ва эътиборга муҳтожларга ғамхўрлик қилиш Янги йилда ҳам бизни тарк этмасин. Хайрли ва масъулиятли 2019 йил фаровонлигимизнинг юксалиш йили бўлиши аниқ. Яратганнинг ўзи ёруғ манзилларга етишда бизга ҳамиша мададкор бўлсин!\nЯнги йилда хонадонларингизда тинчлик, хурсандчилик, кўнгилларга хотиржамлик, дастурхонларингизга тўкин-сочинлик, юртимиз янада обод бўлиб, равнақ топишини, барча эзгу ниятларимиз рўёбга чиқишини тилайман.\nКўрилганлар сони: 1055


Бунёдкор кўчасида янги очилган кўприк (фотогалерея) - Халқ сўзи\nБунёдкор кўчасида янги очилган кўприк (фотогалерея)\n13:10 13 Август 2018 Жамият\nЎзбекистон Республикаси Президенти Шавкат Мирзиёев 10 август куни Бунёдкор ва Чўпонота кўчалари кесишмасида қад ростлаган янги қуриб битказилган кўприкни очиб берганди.\nМазкур йўл ўтказгич ишга туширилиши натижасида энди Бунёдкор кўчаси бўйлаб тўхтовсиз ва хавфсиз ҳаракат таъминланди.\nМаълумки, Бунёдкор кўчаси Тошкент шаҳридаги энг узун, жанубий ва шимолий қисмларини боғловчи, муҳим кўчаларидан бири саналади. Шу боис мазкур йўналишда мунтазам, кун-у тун автомобиллар қатнови амалга оширилади. Магистралда йўл ўтказгич сони эндиликда 10 тага етди.\nЗамонавий йўл ўтказгичнинг умумий узунлиги 667,5 метрни ташкил этади. Эстакада қисмининг узунлиги 488,5 метр бўлиб, баландлиги 8, кенглиги эса 24,5 метр. Улкан иншоот 21 та устун оралиғида барпо этилди. Эътиборлиси, бу ерда пиёдалар учун ҳам қатор қулайликлар ҳам яратилди. Хусусан, умумий узунлиги 124 метр бўлган иккита пиёдалар ўтиш кўприги қурилди, шунингдек, ёши кекса ва ногиронлар учун махсус лифт ҳамда эскалатор ўрнатилди.\nЯнги бунёд этилган йўл ўтказгичнинг ёритиш тизимига ҳам алоҳида эътибор қаратилган. Шу билан бирга ҳудудда ободонлаштириш ишлари ҳам олиб борилди. Атроф кўкаламзорлаштирилди, манзарали дарахтлар ўтқазилди.\nЙўл ўтказгичнинг бош режаси “Боштранслойиҳа” акциядорлик жамияти мутахассислари томонидан ишлаб чиқилган. Бунёд этилаётган иншоот 6 та йўлакдан иборат.


Севиб қолдингизми? Гўзаллингизнинг нозу-карашмаларидан маст бўлиб муҳаббат осмонида учиб юрибсиз-а? Эҳтиёт бўлинг, яхши йигит, осмонингиздан йиқилиб тушманг тағин! Бугунги беозор нозу-карашмаларлар эртага даҳшатли аразга айланишидан хабарингиз йўкми дейман?! Эҳ, афсус, мени ҳам ўз вақтида огоҳлантиришганида эди… Махбубангизни ҳозир синовдан ўтказмасангиз, кейин кеч бўлишини унутманг. Билмай, менинг хотиним каби «аразчи хоним»га уйланиб қолсангиз борми, ҳолингизга маймунлар йиғлаши турган гап. Аразчилик нимадан бошланади?\nБатафсил... Янги шарх қўшиш Биринчи«1234\tАнонс\tпрофилга кириш\tИсмни ёдга сақлаш